Apderm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Apderm ar byavahar, ppali, parshwakriya, upkaar, kriya-pratikriya aaru satarkatabani\nApderm के प्रकार चुनें\nApderm 0.10% Cream - ₹0\nApderm ৰ মূল্য আৰু পেকৰ চাইজ - Apderm Price and Pack Size in Assamese - Apderm ar mulya aaru pakor size\nApderm 0.10% Cream\nApderm की जानकारी\nApderm ৰ লাভ আৰু ব্যৱহাৰসমূহ- Apderm Benefits & Uses in Assamese- Apderm ar laabh aaru byavaharsamuh\nApderm ৰ পালি আৰু সেয়া কেনেদৰে ল'ব- Apderm Dosage & How to Take in Assamese - Apderm ar paali aaru xeya kenedore lobo\nApderm ৰ পাৰ্শ্চক্ৰিয়াসমূহ- Apderm Side Effects in Assamese- Apderm ar parshwakriyasamuh\nApderm সংক্ৰান্ত সতৰ্কতাবাণীসমূহ- Apderm Related Warnings in Assamese- Apderm xonkranta xatarkatabanisamuh\nঅইন দৰৱৰ সৈতে Apdermৰ গুৰুতৰ ক্ৰিয়া-প্ৰতিক্ৰিয়া- Severe Interaction of Apderm with Other Drugs in Assamese- Oinor xoite Apderm ar gurutor kriya-pratikriya\nApderm মতভেদসমূহ- Apderm Contraindications in Assamese- Apderm nishedhsamuh\nApderm ৰ বিষয়ে সততে সোধা প্ৰশ্নসমূহ- Frequently asked Questions about Apderm in Assamese- Apderm ar bikhoye satate xodha prashnasamuh\nখাদ্য আৰু মদৰ সৈতে Apderm ক্ৰিয়া-প্ৰতিক্ৰিয়া- Apderm Interactions with Food and Alcohol in Assamese- khadya aaru modor xoite Apderm kriya-pratikriya\nApderm ৰ লাভ আৰু ব্যৱহাৰসমূহ - Apderm Benefits & Uses in Assamese - Apderm ar laabh aaru byavaharsamuh\nApderm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nApderm ৰ পালি আৰু সেয়া কেনেদৰে ল'ব - Apderm Dosage & How to Take in Assamese - Apderm ar paali aaru xeya kenedore lobo\nApderm-ৰ উপাদানসমূহ - Apderm Active Ingredients in Assamese - Apderm-ar upadaansamuh\nApderm ৰ পাৰ্শ্চক্ৰিয়াসমূহ - Apderm Side Effects in Assamese - Apderm ar parshwakriyasamuh\nগৱেষণাৰ ভিত্তিত, Apderm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nApderm সংক্ৰান্ত সতৰ্কতাবাণীসমূহ - Apderm Related Warnings in Assamese - Apderm xonkranta xatarkatabanisamuh\nApderm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nApdermৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Apderm ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nApderm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Apdermৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Apderm গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Apderm কি প্ৰভাৱ দেখা গৈছে?\nApdermএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Apderm কি প্ৰভাৱ দেখা গৈছে?\nApderm গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Apderm ৰ কি প্ৰভাৱ দেখা গৈছে?\nApdermৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Apdermৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apderm with Other Drugs in Assamese - Oinor xoite Apderm ar gurutor kriya-pratikriya\nApderm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nApderm মতভেদসমূহ - Apderm Contraindications in Assamese - Apderm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Apderm লোৱা অনুচিত যাতে -\nApderm ৰ বিষয়ে সততে সোধা প্ৰশ্নসমূহ - Frequently asked Questions about Apderm in Assamese - Apderm ar bikhoye satate xodha prashnasamuh\nএই Apderm-এ অভ্য়াস বা নিচাৰ সৃষ্টি কৰে নেকি?\nনহয়, Apdermয়ে অভ্যাসৰ সৃষ্টি নকৰে।\nহয়, Apderm লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Apderm লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Apdermয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Apderm ক্ৰিয়া-প্ৰতিক্ৰিয়া - Apderm Interactions with Food and Alcohol in Assamese - khadya aaru modor xoite Apderm kriya-pratikriya\nখাদ্য আৰু Apdermৰ ক্ৰিয়া-প্ৰতিক্ৰিয়া\nখাদ্যৰ সৈতে Apdermৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Apdermৰ মাজৰ প্ৰতিক্ৰিয়া\nগৱেষণাৰ অভাৱত, Apderm লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nApderm ৰ অনুকল্প - Substitutes for Apderm in Assamese\nApderm के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Apderm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Apderm ব্যৱহাৰ কৰিছিল নেকি?\nআপুনি কিমান পৰিমাণে Apderm সেৱন কৰিছিল?\nআপুনি Apderm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Apderm সেৱন কৰে?


এবছৰৰ বাবে পিছুৱাই দিলে থমাছ আৰু ওবেৰ কাপ - Olympia Sports\nHomeNewsএবছৰৰ বাবে পিছুৱাই দিলে থমাছ আৰু ওবেৰ কাপ\nএবছৰৰ বাবে পিছুৱাই দিলে থমাছ আৰু ওবেৰ কাপ\nকৰ’না সংক্ৰমণৰ বাবে সমগ্ৰ বিশ্বত দীৰ্ঘসময়ৰ বাবে স্থবিৰতা। এক দীঘলীয়া স্থবিৰতাৰ মাজেৰে এতিয়া পুনৰ খেল পথাৰত খেলুৱৈৰ আগমন ঘটিছে। ক’ভিড প্ৰ’টকলৰ মাজেৰে আৰম্ভ হৈছে বিশ্বৰ বহু জনপ্ৰিয় প্ৰতিযোগিতা। চেম্পিয়নছ লীগ, ইউ এছ অপেনৰ পিছত ১৯ তাৰিখৰ পৰা আছে আইপিএল। অৱশ্যে এতিয়ালৈকে বেডমিণ্টনৰ ক্ষেত্ৰখন স্তব্ধ হৈয়ে আছে। অক্টোবৰ মাহৰ ৩ তাৰিখৰ পৰা ১২ তাৰিখলৈ ডেনমাৰ্কত থমাছ আৰু ওবেৰ কাপৰ জড়িয়তে বেডমিণ্টন ক্ষেত্ৰখনতো প্ৰতিযোগিতা আৰম্ভ কৰাৰ কথা আছিল। পিছে এতিয়া এই প্ৰতিযোগিতাখনো এবছৰৰ বাবে পিছুৱাই দিয়া হ’ল। এই বিষয়ে আজি বিশ্ব বেডমিণ্টন ফেডাৰেচনে ঘোষণা কৰিছে।\nপুৰুষৰ চিংগলছৰ ১৩ বাৰৰ বিজয়ী ইণ্ডোনেছিয়া, কোৰিয়া, থাইলেণ্ড, অষ্ট্ৰেলিয়া, টাইৱান, চিংগাপুৰ আৰু হংকং আদি দেশৰ শ্বাটলাৰে নিজৰ নাম প্ৰতিযোগিতাৰ পৰা উঠাই লয়। ইয়াৰ পিছতে ভাৰতীয় তাৰকা শ্বাটলাৰ চাইনা নেহৱালৰ লগতে বহু কেইগৰাকী তাৰকা শ্বাটলাৰে প্ৰতিযোগিতাখনত অংশগ্ৰহণ কৰাক লৈ চিন্তিত হৈ পৰিছিল। অৱশ্যে বেডমিণ্টন এচ’ছিয়েচন অব ইণ্ডিয়াৰ অধ্যক্ষ হিমন্ত বিশ্ব শৰ্মাৰ অনুৰোধত চাইনাই প্ৰতিযোগিতাখনত অংশগ্ৰহণ কৰিবলৈ মান্তি হৈছিল। কিন্তু চাইনাই কৈছিল প্ৰতিযোগিতাখনৰ পৰা ৭ খন শক্তিশালী দেশে নাম উঠাই লোৱাৰ পিছত প্ৰতিযোগিতাখন অনুষ্ঠিত কৰাৰ কোনো অৰ্থ নাথাকিব।\nমনকৰিবলগীয়া যে অক্টোবৰ মাহতে ডেনমাৰ্কত অনুষ্ঠিত হ’বলগীয়া ডেনমাৰ্ক চুপাৰ ৭৫০ প্ৰতিযোগিতা, ডেনমাৰ্ক মাষ্টাৰ্চ বেডমিণ্টন প্ৰতিযোগিতাও বাতিল কৰি দিয়া হৈছে।\nএবছৰৰ বাবে পিছুৱাই দিলে থমাছ আৰু উবেৰ কাপ\nPrevious articleজনপ্ৰতিনিধিৰ কাণ্ড! খেল ইণ্ডিয়াত স্বৰ্ণ পদক প্ৰাপ্ত গংগোত্ৰীক এখন চাইকেল দিম বুলি কোৱা ৰহাৰ বিধায়কে পাহৰিলে নিজৰ প্ৰতিশ্ৰুতি!\nNext articleঅভিযন্তা দিৱস বিশেষ:ভাৰতৰ কেইগৰাকীমান প্ৰখ্যাত খেলুৱৈ যাৰ প্ৰথম পচন্দ আছিল ইঞ্জিনীয়াৰিং\nপ্ৰিমিয়াৰ আন্তঃক্লাব ক্ৰিকেট ,ষ্টাৰ স্প’ৰ্টিং ক্লাব ফাইনেলত\nঅসম এথলেটিকছ সন্থাৰ সভাপতিৰ সিদ্ধান্ত আৰু অন্যান্য কিছু কথা\nৰাষ্ট্ৰীয় ছাব জুনিয়ৰ ভলীবললৈ অসম দল ঘোষণা


Niketan Class7Assamese Chapter2ঈশ্বৰ - বিশ্বাসী হ’বা »\nNiketan Class7Assamese Chapter2ঈশ্বৰ – বিশ্বাসী হ’বা\nNiketan Class7Assamese Chapter2ঈশ্বৰ – বিশ্বাসী হ’বা is the answer to each chapter is provided in the list so that you can easily browse throughout different chapters Shankardev Shishu Niketan Class7Assamese Chapter2ঈশ্বৰ – বিশ্বাসী হ’বা and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class7Assamese Chapter2ঈশ্বৰ – বিশ্বাসী হ’বা Solutions for All Subjects, You can practice these here…\nঈশ্বৰ – বিশ্বাসী হ’বা\n( ক ) কেনে মানুহৰ মনত শান্তি আৰু সুখে নিগাজিকৈ বাহ লয় ?\nউত্তৰঃ ঈশ্বৰত বিশ্বাস স্থাপন কৰি সুখ – দুখ , সম্পদ বিপদ সকলাে তেওঁৰ চৰণত সমর্পণ কৰি কর্তব্য কাম কৰি চলা মানুহৰ মনত শান্তি আৰু সুখে নিগাজিকৈ বাহ লয় ।\n( খ ) ঈশ্বৰত বিশ্বাস কৰােতাজনৰ বুকু ভয়তে নকঁপে কিয় ?\nউত্তৰঃ ঈশ্বৰত বিশ্বাস কৰোঁতাজনৰ বুকু ভয়তে নকঁপাৰ কাৰণ হৈছে – তেওঁ জানে যে তেওঁৰ প্ৰধান সহায় পৰমেশ্বৰে তেওঁক সেই বিপদৰ পৰা উদ্ধাৰ কৰিবই ৷\n( গ ) নাস্তিক আৰু সংশয়বাদীৰ ভৱিষ্যত কেনেধৰণৰ হয় ?\nউত্তৰঃ নাস্তিক আৰু সংশয়বাদীৰ ভৱিষ্যত এন্ধাৰ , ভয় আৰু অশান্তিৰে ভৰা ।\n( ঘ ) লেখকে কীটাণু-কীট বুলি কাৰ কথা বুজাব খুজিছে ?\nউত্তৰঃ পাঠক অর্থাৎ মানুহৰ কথা বুজাব খুজিছে ।\n( ঙ ) ঈশ্বৰ প্ৰাপ্তিৰ সহজ উপায় কি ?\nউত্তৰঃ সহজ জ্ঞান আৰু বিশ্বাস ।\n( চ ) ‘ প্রশান্ত পুৰুষ আনন্দ ময় ’ কোন ?\nউত্তৰঃ ঈশ্বৰ ।\nপ্রশ্ন ২। লক্ষ্মীনাথ বেজবৰুৱাৰ একমাত্র কবিতা পুথি আৰু উপন্যাসখনৰ নাম কি ?\nউত্তৰঃ কবিতা পুথি – ‘ কদমকলি ’ আৰু উপন্যাস ‘ পদুম কুঁৱৰী ‘ ।\nপ্রশ্ন ৩। লেখকে ঈশ্বৰত বিশ্বাস ৰাখিব লাগে বুলি কিয় কৈছে ?\nউত্তৰঃ ঈশ্বৰত বিশ্বাস ৰাখিলে মানুহৰ মনত শান্তি আৰু সুখে নিগাজিকৈ বাহ লয় । ঈশ্বৰত বিশ্বাস কৰোঁতাজনৰ বুকু ভয়ত নকঁপে , বিপদত ডাঠ হয়।সেইবাবেই লেখকে ঈশ্বৰত বিশ্বাস ৰাখিব লাগে বুলি কৈছে ।\nপ্রশ্ন ৪। প্ৰসংগ সংগতি দর্শাই ব্যাখ্যা কৰা—\n( ক ) বেদ , পুৰাণ , কোৰাণ , বাইবেল , ন্যায় দর্শন পঢ়িলেহে তুমি ঈশ্বৰক পাবা বুলি নাভাবিবা ।\nউত্তৰঃ “ বেদ , পুৰাণ , কোৰাণ , বাইবেল , ন্যায় দর্শন পঢ়িলেহে তুমি ঈশ্বৰক পাবা বুলি নাভাবিবা । ”\nওপৰােক্ত কথাখিনি আমাৰ পাঠ্যপুথিত সন্নিবিষ্ট লক্ষ্মীনাথ বেজবৰুৱাদেৱে ৰচনা কৰা ‘ ঈশ্বৰ বিশ্বাসী হ’বা ’ শীর্ষক পাঠটিৰ পৰা তুলি অনা হৈছে। মানুহে ঈশ্বৰক কেনেদৰে পাব পাৰে , সেই সম্পর্কত লেখকে কথাখিনি কৈছে ।\nবেদ , পুৰাণ , কোৰাণ , বাইবেল , ন্যায় দর্শন পঢ়িলেহে যে ঈশ্বৰক পাব পাৰি তেনে নহয় । সহজ জ্ঞান বিশ্বাসৰ দ্বাৰা মানুহে ঈশ্বৰক সহজে পাব পাৰে । সন্তান এটিক নিজৰ মাকৰ অস্তিত্ব বুজাবৰ বাবে যিদৰে কোনাে যুক্তি তর্ক , বক্তৃতাৰ প্ৰয়ােজন নহয় , সেইদৰে ঈশ্বৰৰ অস্তিত্ব বুজাবৰ বাবেও এইবােৰৰ কোনাে প্রয়ােজন নাই । সৰল বিশ্বাস – জ্ঞানৰ দ্বাৰা মানুহে ঈশ্বৰৰ কাষ চাপিব পাৰে । বেদ , পুৰাণ , কোৰাণ , বাইবেল , তর্কশাস্ত্ৰ আদিৰ অধ্যয়নে বহু সময়ত মানুহৰ মনত চাকনৈয়াৰ সৃষ্টি কৰি ঈশ্বৰ প্ৰাপ্তিৰ পথ জটিল আৰু দীঘল কৰাহে দেখা যায় ।\n( খ ) মানুহ এই পৃথিৱীত বাপেক – মাক নাইকিয়া মাউৰা ল’ৰা নহয় ।\nউত্তৰঃ “ মানুহ এই পৃথিৱীত বাপেক – মাক নাইকীয়া মাউৰা ল’ৰা নহয়।”\nওপৰােক্ত কথাখিনি আমাৰ পাঠ্যপুথিত অন্তর্গত লক্ষ্মীনাথ বেজবৰুৱাদেৱে ৰচনা কৰা ‘ ঈশ্বৰ বিশ্বাসী হ’বা ’ শীর্ষক পাঠটিৰ পৰা তুলি অনা হৈছে। এই পৃথিৱীত কোনাে মানুহেই যে নিৰাপত্তাহীন অথবা অসহায় নহয় , তাকে বুজাবলৈ গৈ লেখকে ওপৰােক্ত কথাখিনি কৈছে ।\nবাপেক – মাক নাইকীয়া মাউৰা ল’ৰাক সাধাৰণতে দুৰ্ভগীয়া , অসহায় বুলি ভবা হয় । কিন্তু এই পৃথিৱীত প্রকৃততে কোনাে মানুহ নিঠৰুৱা , অসহায় নহয় । ঈশ্বৰে আমাক সৃষ্টি কৰিছে আৰু তেওঁৰ কৰুণা দৃষ্টি আমাৰ ওপৰত অনবৰত পৰিয়ে আছে । বাপেক – মাকে নিজ সন্তানক সততে চোৱা – চিতা । কৰাৰ দৰে , ঈশ্বৰেও মানুহৰ ওপৰত সদায় চকু ৰাখি আছে । গতিকে কোনো মানুহে নিজকে মাউৰা ল’ৰাৰ দৰে বুলি ভাবিব নালাগে । ঈশ্বৰত বিশ্বাস স্থাপন কৰি সুখ – দুখ , সম্পদ – বিপদ সকলাে তেওঁৰ চৰণত সমর্পণ কৰি নিজৰ কর্তব্য কাম কৰি যােৱা মানুহৰ মনত সুখ – শান্তিয়ে বাহ লয় আৰু তেনে মানুহে কেতিয়াও নিজকে আশ্রয়হীন , নিঠৰুৱা বুলি নাভাবে ।\nপ্রশ্ন ৫। শুদ্ধ – অশুদ্ধ বাছি উলিওবা –\n( ক ) ঈশ্বৰত বিশ্বাস কৰােতাজনৰ বুকু ভয়ত কঁপে ।\n( খ ) অবিশ্বাসীজনৰ সংকটকালত নির্ভৰ কৰিবলৈ কোনাে নাই ।\n( গ ) ঈশ্বৰ আছে আৰু তেওঁ পিতৃ – মাতৃৰ দৰে সদায় আমাক আৱৰি আছে ।\n( ঘ ) সহজ জ্ঞান – বিশ্বাসে তােমাক ঈশ্বৰক নিদিব।\n( ঙ ) ঈশ্বৰৰ ৰাজ্যত কেতিয়াও অন্যায়ৰ শাস্তি নােহােৱাকৈ নাযায় ।\nপ্রশ্ন ৬। ভাব বহলাই লিখা –\n( ক ) তর্কশাস্ত্র মহা ব্যা ব্যাঘ্রী ।\nউত্তৰঃ তর্ক শাস্ত্র বৰ জটিল । তৰ্ক এক শেষ নােহােৱা বস্তু । কিবা বিষয় লৈ তৰ্কত প্রবৃত্ত হলে কোনাে সিদ্ধান্তত উপনীত নােহােৱাকৈ তর্ক বঢ়াই নি থাকিব পাৰি । এনেকুৱাও হয় যে তৰ্কত প্রবৃত্ত হৈ মানুহে হাবুডাবু খায় অথচ সিদ্ধান্ত একো নােলায় । সেয়ে সহজ বিশ্বাস আৰু জ্ঞানৰ দ্বাৰা যিটো বস্তু পাব পৰা যায় , তেনে ক্ষেত্ৰত তর্কক আশ্রয় কৰাটো উচিত নহয় । মানুহে সহজ বিশ্বাস , জ্ঞান আৰু উপলব্ধিৰে ঈশ্বৰৰ অস্তিত্ব অনুভৱ কৰিব পাৰে । কিন্তু তাকে নকৰি তৰ্কৰ আশ্ৰয় লৈ ঈশ্বৰৰ অস্তিত্ব প্রমাণ কৰিব গলে অনেক সময়ত ই মানুহক ঈশ্বৰৰ পৰা আঁতৰাই নি চাকনৈয়াতহে পেলায় । অকল ঈশ্বৰৰ ক্ষেত্ৰতে নহয় , অন্য বহু ক্ষেত্ৰত এনেকুৱা বহু উদাহৰণ দিব পৰা যায় । তর্ক শাস্ত্ৰৰ এই যে জটিলতা , শেষ নােহােৱা গুণ , এইবােৰ কাৰণতে হয়তাে ‘ তর্ক শাস্ত্র মহা ব্যাঘ্রী ’ বুলি কোৱা হয় ।\n( খ ) মানুহে আর্জোনৰ ফল ভুঞ্জে ।\nউত্তৰঃ ঈশ্বৰৰ এই সুন্দৰ জগতখন নির্দিষ্ট নীতি- নিয়মৰ মাজেৰে পৰিচালিত হৈ আছে । ইয়াত কর্ম অনুযায়ী মানুহে ফল ভােগ কৰে । সজ কাম কৰােতাজনে সজ ফল লাভ কৰে আৰু বেয়া কাম কৰােতাজনে বেয়া ফল ভােগ কৰিব লগা হয় । ঈশ্বৰত বিশ্বাস ৰাখি সুখ – দুখ , সম্পদ – বিপদ সকলাে তেওঁৰ ওচৰত সমৰ্পণ কৰি কর্তব্য কাম কৰি চলা মানুহে সদায় ভাল ফল লাভ কৰে , তেওঁৰ মনত সুখ – শান্তিয়ে বাহ লয় । কিন্তু যিয়ে নিজ কর্তব্যক অৱহেলা কৰে , অসৎ কার্যত লিপ্ত হয় , ভগৱানৰ ওপৰত , যিয়ে বিশ্বাস নাৰাখে , তেনে লােকে সদায় বেয়া ফল ভােগ কৰিব লগা হয় । মানুহে যেতিয়া নিজ কর্মৰ দ্বাৰা আর্জিত ফল ভােগ কৰিবই লাগিব , গতিকে আমি সকলােসজ কর্ম কৰা উচিত ।\nপ্রশ্ন৭। বাক্য ৰচনা কৰা –\nকর্তব্য , নাস্তিক , চাকনৈয়া , কৰুণা , গণ্ডপমাৰ , খােলাকটি তাল , মেটমৰা , কৰুণা – ডৌকা , নগুৰ-নাগতি ।\nউত্তৰঃ কর্তব্য :- নিজৰ কর্তব্য কাম সুচাৰুৰূপে কৰোঁতাজনে জীৱনত সাফল্য অর্জন কৰে ।\nনাস্তিক :- নাস্তিক মানুহে ঈশ্বৰৰ গুণ গালে বেয়া পায় ।\nচাকনৈয়া :- নানা চিন্তা – ভাৱনাৰ চাকনৈয়াত পৰি মানুহজনৰ আজি এই অৱস্থা হৈছে ।\nকৰুণা :- সজ কাম কৰা মানুহে ঈশ্বৰৰ কৰুণা লাভ কৰে ।\nগণ্ডপমাৰ :- গণ্ডপমাৰ কথা কোৱা স্বভাৱটোৰ বাবে অকণক সকলােৱে বেয়া পায় ।\nখােলাকটিৰ তাল :- ইমান শিকালাে বুজালাে , শেহত গৈ সকলাে খােলাকটিৰ তাল হ’ল ।\nমেটমৰা :- শাস্ত্র বিদ্যাৰ মেটমৰা ভাৰ বৈ কোনেও ঈশ্বৰক পাব নােৱাৰে ।\nকৰুণা – ডৌকা :- মাক – দেউতাকৰ কৰুণা – ডৌকাৰ তলৰ পৰা আঁতৰি অহা লােকে সময়ত গৈ বিপদত পৰে ।\nনগুৰ-নাগতি :- আগ – পিছ নাভাবি কামটো কৰিবলৈ গৈ মানুহজনে অযথা নগুৰ – নাগতি হ’ল।\nপ্রশ্ন৮। বিপৰীতার্থক শব্দ লিখা –\nসুখ , পিতৃ , শাৰীৰিক , আই , ইহলােক , নাস্তিক , বিশ্বাস , ন্যায় , সৃষ্টি ।\nউত্তৰঃ সুখ – দুখ ।\nপিতৃ – মাতৃ ।\nশাৰিৰীক – মানসিক ।\nআই – বােপাই ।\nইহলােক – পৰলােক ।\nনাস্তিক – আস্তিক ।\nবিশ্বাস – অবিশ্বাস ।\nন্যায় – অন্যায় ।\nসৃষ্টি – ধ্বংস ।\nপ্রশ্ন ৯। শব্দ সাজা –\nউত্তৰঃ ( ক ) শান্তি ( চ ) স্থাপন ।\n( খ ) এন্ধাৰ ( ছ ) ভুঞ্জে ।\n( গ ) উদ্ধাৰ ( জ ) বৃষ্টি ।\n( ঘ ) অস্তিত্ব ( ঝ ) নিৰুদ্বেগ ।\n( ঙ ) ব্যাঘ্রী ।\nপ্রশ্ন ১০। শব্দার্থ লিখা –\nনিগাজি , প্রশান্ত , কৰুণা , নিঠৰুৱা , নিৰুদ্বেগ , গণ্ডপমাৰি , মেটমৰা , কাচিৎ , সংকট ।\nউত্তৰঃ নিগাজি – চিৰস্থায়ী ।\nপ্রশান্ত – ধীৰ , সুস্থিৰ ।\nকৰুণা – দয়া , কৃপা ।\nনিঠৰুৱা – আশ্রয়হীন ।\nনিৰুদ্বেগ – চিন্তা নথকা , উৎকণ্ঠিত নােহােৱা\nগণ্ডপমাৰি – অহংকাৰ কৰি\nমেটমৰা – বৰ গধুৰ , মেটমটীয়া ভাৰ ।\nকাচিৎ – কেতিয়াবা , দৈবাৎ\nসংকট – আপদ , বিপদ ।\nপ্রশ্ন ১১। লক্ষ্মীনাথ বেজবৰুৱাৰ সাহিত্য কীর্তিৰ বিষয়ে এটি টোকা প্রস্তুত কৰা ।\nউত্তৰঃ লক্ষ্মীনাথ বেজবৰুৱাক আধুনিক অসমীয়া সাহিত্যৰ যুগনায়ক , যুগস্রষ্টাকাৰী , সাহিত্যিক তথা চুটি গল্পৰ জনক আখ্যা দিয়া হয় । তেওঁ কবিতা , উপন্যাস , চুটিগল্প , নাটক , ৰস ৰচনা , জীৱনী , শিশু – সাহিত্য , সাধুকথা , তত্ত্বকথা আদি বহুতাে পুথি লিখি থৈ যায় । তেওঁৰ ৰচনা সমূহ হৈছে — একমাত্র কবিতা পুথি ‘ কদমকলি ’ , একমাত্র উপন্যাস ‘ পদুম কুঁৱৰী ‘ ; চুটিগল্প -সুৰভি , সাধুকথাৰ কুকি , জোনবিৰি , কেহােকলি ; সাধুকথাৰ সংকলন- জুনুকা , বুঢ়ী আইৰ সাধু , ককাদেউতা আৰু নাতি ল’ৰা , বাখৰ ; বুৰঞ্জীমূলক নাট— জয়মতী কুঁৱৰী , চক্ৰধ্বজ সিংহ , বেলিমাৰ ; ধেমেলীয়া নাট — লিতিকাই , নােমল পানি , চিকৰপতি – নিকৰপতি ; তত্ত্বমূলক তথা জীৱনমূলক গ্রন্থ — তত্ত্বকথা , শ্রীকৃষ্ণকথা , শ্ৰীশ্ৰীশংকৰদেৱ , মহাপুৰুষ শংকৰদেৱ , শ্রীমাধৱদেৱ ৷ ইয়াৰ উপৰিও তেওঁ আত্মজীৱনী ‘ মােৰ জীৱন সোঁৱৰণ আৰু কৃপাবৰ বৰুৱা ছদ্মনামত অসমীয়া সমাজক কটাক্ষ কৰি পুথি লিখি থৈ যায় । তেওঁৰ বেছিভাগ ৰচনা হাস্যৰসাত্মক বাবে তেওঁক ৰসৰাজ ’ উপাধি প্রদান কৰা হয় । আনহাতে অসাধাৰণ সাহিত্যকৃতিৰ বাবে তেওঁ “ সাহিত্যৰথী ’ ৰূপেও জনাজাত ।\nপ্রশ্ন ১২। লক্ষ্মীনাথ বেজবৰুৱাৰ আত্মজীৱনীমূলক গ্ৰন্থখনৰ নাম কি ?\nউত্তৰঃ “ মােৰ জীৱন – সোঁৱৰণ ।’\nপ্রশ্ন ১৩। লক্ষ্মীনাথ বেজবৰুৱাক কিয় ‘ ৰসৰাজ ’ উপাধি প্রদান কৰা হৈছিল ?\nউত্তৰঃ তেওঁৰ বেছিভাগ ৰচনা হাস্য-ৰসাত্মক বাবে বেজবৰুৱাক ‘ ৰসৰাজ ’ উপাধি প্রদান কৰা হৈছিল ।\nপ্রশ্ন ১৪। লক্ষ্মীনাথ বেজবৰুৱাই প্রতিষ্ঠা কৰা এখন আলােচনীৰ নাম লিখা ।\nউত্তৰঃ বাঁহী ।\nপ্ৰশ্ন ১৫। ‘ কৃপাবৰ বৰুৱা ’ – কোন ?\nউত্তৰঃ ‘ কৃপাবৰ বৰুৱা ’ এটি ছদ্মনামহে । লক্ষ্মীনাথ বেজবৰুৱাই এইটো ছদ্মনামেৰে অসমীয়া সমাজক কটাক্ষ কৰি পুথি লিখিছিল ।\nপ্রশ্ন ১৬। লক্ষ্মীনাথ বেজবৰুৱাই ৰচনা কৰা দুখন ধেমেলীয়া নাটৰ নাম লিখা ।\nউত্তৰঃ লিতিকাই আৰু নােমল পাচনি ।\nপ্রশ্ন ১৭। সম্পূর্ণ অর্থ লিখা – অঃ আঃ উঃ সাঃ সঃ\nউত্তৰঃ অসমীয়া ভাষা উন্নতি সাধিনী সভা ।


চল্লিছ ঊৰ্ধৰ জীৱন — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / চল্লিছ ঊৰ্ধৰ জীৱন\nআজিকালি বহু স্ংখ্যক যুৱকে ৪০ বছৰতত্ভৰি দিয়াৰ পিছতহে সাংসাৰিক জীৱন আৰম্ভ কৰে। ছোৱালীবোৰেও শিক্ষা-দীক্ষাসাং কৰি চাকৰি-বাকৰি কৰিহে বিয়াত বহে। ছোৱালীবোৰৰ ক্ষেত্ৰত সেয়ে ‘কুৰিতে বুঢ়ী’ বুলি কোৱা কথাষাৰ বৰ্তমান যুগত অচল।\nপিছে চল্লিছ পাৰ হোৱাৰ পিছতো কিদৰে কৰ্মঠ, তজবজীয়া আৰু আকৰ্ষণীয়দেহসৌষ্ঠৱ অটুট ৰাখিব পাৰি, সেই কথাৰ প্ৰতি গুৰুত্ব দিয়াৰ প্ৰয়োজন আহি পৰিছে । বয়সটো হাতৰ মুঠিতধৰি ৰাখিব পৰা নাযায়। বয়স বাঢ়ি অহাৰ লগে লগে বিভিন্ন্ন শাৰীৰিক সমস্যাই দেখা দিয়ে। সেয়ে চল্লিছৰ পিছতো কিদৰে কৰ্মততপৰ স্বাস্থ্যবান, নিৰোগী হৈ থাকিব পাৰি এই বিসয়ে তলত বহলাই অলোচনা কৰা হ’ল।\n৪০ পাৰ হোৱাৰ আগতে নিজক লৈ সচেতন হ’ব\nচল্লিছ বছৰত ভৰি দিয়াৰ আগতে পুৰুষসকলে নিজৰ জীৱনস্ংগী বিচাৰি লোৱাৰ প্ৰয়োজন। যিসকলে চল্লিছৰ পূৰ্বে স্ংসাৰ পাতিছে, তেওঁলোকে ল’ৰা-ছোৱালী ডাঙৰ-দীঘল কৰাৰ চিন্তা, ল’ৰা-ছোৱালীৰ অসুখ-বিসুখ, সিক্ষা-দীক্ষাক লৈ ব্যস্ত্ হৈ থাকোতেই কেতিয়ানো চল্লিছ পাৰ হ’ল গমকে নাপায়। ৪০ পাৰ নোহোৱালৈ নিয়ম-নীতি মানি চলাটো বৰ টান, টকা-পইচাৰ চিন্তা, স্ংসাৰৰ বিভিন্ন সমস্যা আদিয়ে জীৱনটো ভাৰাক্ৰান্ত কৰি ৰাখে।\nবৰ্তমান ৪০ পাৰ হ’লেও ল’ৰা-ছোৱালী ডেকা হৈয়ে থাকে। তথাপি বয়সটো ধৰি ৰাখিবলৈ হ’লে কিছুমান নীতি-নিয়ম মানি চলা বৰ প্ৰয়োজন। তলত এই বিষয়ে বহলাই আলোচনা কৰা হৈছে। চল্লিছ পাৰ হোৱা লোকসকলে পৰামৰ্শবোৰ মানি চলিলে উপকৃত হ’ব।\nশৰীৰ-স্বাস্থ্যৰ নিয়ম মানি চলিব\nআপোনাৰ যদি চল্লিছ পাৰ হৈছে, তেতিয়াহ’লীই চাৰিটা নিয়ম মানি চলিব। যেনে-সময়ানুবৰ্তিতা, দুশ্চিন্তা ত্যাগ, ব্যায়াম আৰু পৰিমিত আহাৰ। এই নিয়মবোৰ সঠিকভাৱে পালন কৰিব লাগিব। আজি গটৈ ভল নহয়, কাইলৈৰ পৰা ব্যায়াম কৰিম’, ‘এদিন ব্যায়াম নকৰিলে একো নহয়’-এইধৰণৰ চিন্তা মনলৈ নানিব। নিয়ম ভ্ংগ কেতিয়াও নকৰিব।\nকামৰ চাপ আৰু মানসিক চাপ\nকামৰ চাপ বৃদ্ধি পোৱা আৰু কামৰ বাবে মানসিক চাপ বৃদ্ধি পোৱা- এই দুয়োটা বিষয় সম্পূৰ্ণ বেলেগ। সদায় কামৰ চাপ অকে নাথাকে। কেতিয়াবা বেছি, কেতিয়াবা কম হয়। যদি কামৰ চাপৰ বাবে মানসিক চাপ অনুভৱ কৰিছে, তেতিয়া হ’লে কামৰ চাপ হ্ৰাসকৰিবলৈ চেষ্টা কৰিব। মানসিক চাপ কমাবলৈ আটাইতকৈ উতকৃষ্ট উপায় হৈছে প্ৰাণায়ামৰ অনুশীলন কৰা।\nটকা-পইচাৰ চিন্তা হ’লে মনলৈ বিভিন্ন ধৰণৰ চিন্তা অহাটো অস্বাভাৱিক নহয়।তেতিয়া অলপ সময় ৰৈ ভাবিব-প্ৰয়োজনতকৈ বেছি দৌৰাদৌৰি কৰিছে নেকি? কম্পিউটাৰৰ সন্মুখত বহু সময় বহি থাকিলেও মনত চাপ পৰে। তেতিয়া হ’লে এঘণ্টাৰ মূৰে মূৰে বহাৰ পৰা উঠি অলপ ইফাল-সিফাল কৰিব। দেখিব মনটো পাতল পাতল লাগিছে। কামটো কৰিবলৈ সহজ হৈ পৰিছে।\nচল্লিছ পৰ হোৱাৰ পিছৰ ব্যায়াম\nবহুতেই ভাবে দীৰ্ঘদিন ধৰি এইকেইটা যোগাসন বা ফ্ৰী-হেণ্ড ব্যায়াম কৰি আহিছো, সেয়ে আৰু বহু বছৰলৈ এইকেইটা ব্যায়াম কৰি থাকিব পাৰিম। পিছে এয়া ভুল ধাৰণা। কাৰণ চল্লিছ পাৰ হোৱাৰ পিছত কিছুমান হৰমোনৰ নি:সৰণ হ্ৰাস পায় আৰু শৰীৰৰ বিপাকীয় পৰিৱৰ্তন ঘটে। সেয়ে এই বয়স পাৰ হোৱাৰ পিছত ব্যায়ামৰ তালিকাখন সাল-সলনি কৰিব লাগে। কিছুমান যোগাসন কষ্টকৰ্যেন অনুভৱ হ’ব পাৰে। যেনে-শীৰ্ষাসন, সৰ্বাংগাসন আদি। হাড়, মাংসপেশী, সন্ধিস্থলত বেছিকৈ চাপ পৰা ব্যায়াম কৰিব নালাগে।ব্যায়াম ধীৰে-সুস্থিৰে কৰা উচিত। নাইবা সদায় ব্যায়াম নকৰি সপ্তাহত চাৰিদিনকৈব্যায়ম কৰিব পাৰে। এই ক্ষেত্ৰত অভিজ্ঞ যোগ-প্ৰশিক্ষকৰ পৰামৰ্শ ল’ব। সাঁতোৰা।খোজকঢ়া, চাইকেল চলোৱা আদি ব্যায়ামবিলাক নেৰিব। কিন্তু একেৰাহে বহু সময় ধৰি এইবোৰ ব্যায়াম কৰি নাথাকিব।\nকাম কৰাৰ সময়\nচল্লিছৰ পিছত কাম কৰাৰ সময় নিৰ্দ্ধাৰণৰ ক্ষেত্ৰত গুৰুত্ব দিব। ধৰক, আগতে মাজনিশালৈ কাম কৰি পিছদিনা পুৱাই উঠিআকৌ অফিচলৈ গৈছে।কিন্তু চল্লিছ পাৰ হোৱাৰ পিছত মাজনিশালৈ কাম কৰিলে পিছদিনা ক্লান্তিবোধ হয়। পিছদিনা সময়মতে টোপনিৰ পৰা উঠিব নোৱাৰে। গাটো বেয়া লাগি থাকে। গতিকে কামৰ হেচা আৰু কাম কৰাৰ সময় সীমিত কৰিব। সকলো ব্যায়াম সময়মতে কৰিব। পিছত কৰিম বুলি পেলাই নাৰাখিব। কামৰ মাজতে অলপ চলা-ফুৰা কৰিলে, ল’ৰা-ছোৱালীৰ সৈতে ধেমালি কৰিলে অথবা পোহনীয়া জীৱ জন্তুৰ সৈতে কিছু সময় কটালে মনটো সতেজ হ’ব।\nখোৱা-বোৱাৰ অভ্যাস সলনি কৰিব\nচল্লিছ পাৰ হোৱাৰ পিছত পুৰুষ-মহিলা উভয়ে খোৱা-বোৱাৰ ক্ষেত্ৰত সাৱধান হ’ব। খোৱাৰ লগে লগে অতিৰিক্ত কেল’ৰি ক্ষয় হোৱাৰ ব্যৱস্থা কৰাটোও অতি গুৰুত্বপূৰ্ণ কাম। কাৰণ অতিৰিক্ত কেল’ৰি ক্ষয় নহ’লে শৰীৰৰ বিপাকীয় কাৰ্য ব্যাহত হয় আৰু এনেদৰে সঞ্চিত কেল’ৰিয়ে ডায়েবেটিছ আৰু ৰক্তচাপজনিত ৰোগ সৃষ্টি কৰিবপাৰে।মহিলাসকলৰ মেনোপ’জ হ’বলৈ লোৱাৰ সময়ত কেল’ৰি বাৰ্ণ কৰাটো কঠিন হৈ পৰে। ফলত খোৱা-বোৱাৰ অভ্যাস সলনি কৰিব লাগে। চিকিতসক সকলৰ মতে, চল্লিছৰ আগলৈ শতকৰা চল্লিছ ভাগ কৰ্বোহাইড্ৰেট আৰু শতকৰা পঁচিছ ভাগ প্ৰোটিনৰ প্ৰয়োজন কমি গৈ থাকে। বেছি বয়সত কাৰ্বোহাইড্ৰেটে মেদ বৃদ্ধি কৰে। সেয়ে কাৰ্বোহাইড্ৰেটৰ পৰিমাণ কমাই খাব। ফল-মূলৰ ৰস, কোল্ডড্ৰিংকছ সেৱনৰ অভ্যাস ত্যাগ কৰি সতেজ ফল-মূল, ভজা-পোৰা খাদ্যৰ সলনি সিদ্ধ খাদ্য খাব।ভাতৰ সৈতে দৈ খোৱাৰ অভ্যাস কৰিব। মিঠা দৈৰ সসলনি টেঙা দৈ খাব। দুপৰীয়া আৰু নিশা এবাটিকৈ চালাড খাব। পেট্ত ভোক ৰাখি ডআয়েটং নকৰিব।\nপ্ৰচুৰ পৰিমাণে পানী খাব\nদিনে ছয় সাত গিলাছকৈ পানী খাব। এই অভ্যাসে শৰীৰ ভালে ৰাখিব, ভোক বঢ়াব, কোষ্ঠ্যবদ্ধতা নাইকীয়া কৰিব আৰু শুকান ভাব নোহোৱা হ’ব। অৱশ্যে কিছুমান অসুখৰ বাবে অধিক পানী খোৱাত অসুবিধা আছে। তেনেধৰণৰ অসুখ থাকিলে আপুনি কিমাবন পৰিমাণৰ পানী খোৱা প্ৰয়োজন, এই সম্পৰ্কে চিকিতসকৰ লগত পৰামৰ্শ মানি চলিব।\nভোক লাগিলেহে আহাৰ্ খাব\nচল্লিছৰ পিছত বিভিন্ন কাৰণত ভোক কমি আহে। মুখৰ ৰুচি কমি যায়। অসুখ-বিসুখৰ বাবে নিয়মিত কিছুমান ঔষধ খোৱাৰ বাবেও ভোক কমে। আনহাতে খোৱাৰ সময়ত পাচক ৰস কমকৈ নিৰ্গত হোৱাৰ বাবে হজমৰ সমস্যাই দেখা দিব পাৰে। কিন্তু ৰক্ত সঞ্চালন স্মৃতিশক্তিৰ প্ৰখৰতা, মানসিক প্ৰফুল্লতা বজাই ৰাখিবলৈ হ’লে ভিটামিন ‘বি-১২’, ‘বি-৬’, ‘ফলিক এচিড’ৰ দৰে কিছুমান ভিটামিন আৰু খনিজ দ্ৰব্য নিয়মীয়াকৈ সেৱন কৰাৰ প্ৰয়োজন আছে। প্ৰয়োজন হ’লে চিকিতসকৰ পৰামৰ্শ ল’ব। মহিলাসকলৰ ক্ষেত্ৰত মেনোপ’জৰ আগে-পিছে হৰমোন সম্পৰ্কীয় কিছু বিস্ংগতি আৰু অন্যান্য শাৰীৰিক পৰিৱৰ্তনৰ বাবে কিছু অসুস্থাতা অনুভৱ কৰাটো স্বাভাৱিক। এনে অৱস্থাত নিয়মীয়াকৈ চিকিতসক্ৰ পৰামৰ্শ ল’ব।\nমাথোঁ কেইটিমান পৰামৰ্শ মানি চলিলেই চল্লিছ পাৰ হোৱাৰ পিছতো আপোনাৰ স্বাস্থ্য ত্ৰিছ ঊৰ্ধ মহিলাৰ দৰে শৰীৰৰ কমনীয়তা আৰু সুস্থতা অটুট ৰাখিব পাৰে। এনেদৰে সুস্বাস্থ্য ৰক্ষা কৰি চলিব পাৰিলে আপোনাক মধ্য বয়সীয়া মহিলা বুলি ক’ব নোৱাৰিব। চল্লিছৰ পিছতোমহিলাসকলে আকৰ্ষণীয় হৈ থাকিব বিচাৰিলেনিয়মীয়াকৈ ছাল-চুলিৰ যত্ন ল’ব আৰু সাধাৰণ শাৰীৰিক পৰিৱৰ্ত্নৰ বাবে অসুস্থ যেন অনুভৱ কৰিলে লগে লগে চিকিতসকৰ পৰামৰ্শ ল’ব।\nওজন বাঢ়িবলৈ নিদিব\nচল্লিছ পাৰ্হোৱাৰ পিছত পুৰুষ-মহিলা উভয়ৰে প্ৰধান সমস্যা হৈছে দেহত অতিৰিক্ত মেদ জমাহ’বলৈ ধৰে। অতিৰিক্ত মেদ জমা হ’লে কি হয়? প্ৰথমে ৰজোনিবৃতিৰ আগে আগে শৰীৰৰ ওজন বাঢ়িবলৈ আৰম্ভ কৰে আৰু এই প্ৰক্ৰিয়া জীৱনৰ শেষ বয়সলৈকে চলি থাকে, ফলত ওজন অনিয়ন্ত্ৰিত্ভাৱে বাঢ়ি শৰীৰৰ আকাৰ-আকৃতি বিকৃত হৈ পৰে। সাৱধান নহ’লে এই অৱস্থাই বিপদ মাতি আনিব পাৰে। এসময়ত আপোনাৰ যি ৰুপৰ যি গৌৰৱ আছিল, সেই গৌৰৱ তেনেই কম সময়তে নিশে:ষ হ’ব। অতিৰিক্ত ওজন বঢ়াৰ বাবে ডায়েবেটিছ, হৃদ ৰোগ, কেন্সাৰ আদি ৰোগ হোৱাৰ সম্ভাৱনাও বৃদ্ধি পাব। মুখমণ্ডলৰ ছালত বলিৰেখা পৰিব, দেহৰ ছালত কোঁচ খাই ওলমি পৰিব আৰু শৰীৰৰ বিভিন্ন অংশৰ পৰা চৰ্বি ওলমি আহিব।\nকাৰ্ডিঅ’ভাস্কুলাৰ ব্যায়াম কৰিব\nবয়সৰ চাপ আৰু শৰীৰৰ ওজন অপৰিৱৰ্তিত অৱস্থাত ৰাখিবৰ বাবে একমাত্ৰ উপায় হৈছে কাৰ্ডিঅ’ভাস্কুলাৰ ব্যায়ামৰ অনুশীলন কৰা। প্ৰাক ৰজোনোবৃতিৰ পৰিৱৰ্তনৰ কোনো লক্ষণে দেখা নিদিয়ে। কোনো অভিজ্ঞ প্ৰশিক্ষকৰ ওচৰত কাৰ্ডিঅ’ভাস্কুলাৰ ব্যায়ামৰ নিয়মবোৰ শিকি ল’ব। ওচৰত জিম থাকিলে তালৈকো যাবপাৰে। প্ৰথমে পোন্ধৰ মিনিট সময়ত ধৰিজ এই ব্যায়ামক কৰাৰ অভ্যাস কৰিব। পিছলৈ আধা ঘণ্টালৈ সময় বঢ়াই দিব। ইয়াৰ লগতে খোজ কঢ়া, সাতোৰা, চাইঅকেল চলোৱা আদি ব্যায়াম কৰি থাকিব পাৰে।\nএনে ধৰণৰ ব্যায়ামৰ মূল উদেশ্য হৈছে শৰীৰৰ মাংসপেশীবোৰ শক্তিশালী কৰি ৰখা।\nআনন্দ ফুৰ্তিত থাকিব\nদেহাতো বুঢ়া হ’লেও মনটোক বুঢ়া হ’বলৈ নিদিব। আপোনাৰ যদি আনন্দ-উতসৱত যোগ দিবলো মন গৈছে, তেতিয়া হ’লে বহি নাথাকিব বয়সীয়ালসকলৰ বাবে যদি নাচৰ স্কুল্ আছে, তেতিয়া হ’লে তাত ভৰ্তি হৈ লওক। সপ্তাহত তিনিদিনীয়াকৈ নচাৰ অভ্যাস কৰিবলৈ ল’লে সচাকৈ আপোনাৰ বয়স কমি যাব। নাইবা ল’ৰা-ছোৱালীৰ সৈতে বন্ধুৰ দৰে আড্ডা মাৰিব। দেখগিব দেহৰ্ত ৰক্তসঞ্চালনৰ গফতি বৃদ্ধি পাইছে, হৃদস্পন্দনৰ গতি নিয়মীয়া হৈছে, দেহ মনলৈ সতেজত আহিছে।\nকেইবিধমান বস্তু বেছিকৈ খাব\nচল্লিছ পাৰ হোৱাৰ্ পিছতো যাতে আপোনাক্ বয়সীয়া যেন নালাগে, তাৰ বাবে দেহৰ ছালখন্সতেজ কৰি ৰাখিব। ইয়াৰ বাবে বহু উপায় আছে। বিভিন্ন প্ৰসাধন সামগ্ৰীৰ বিজ্ঞাপন আমি সদায় দেখি থাকো। তেনেধৰণৰ প্ৰসাধন সামগ্ৰী ব্যৱহাৰ প্ৰতি বেছি আগ্ৰহ নেদেখুৱাব। প্ৰসাধন সামগ্ৰী ব্যৱহাৰৰ অবিহনেও আপোনাৰ ছালখন কমনীয় আৰু উজ্জ্বল কৰি ৰাখিব পাৰে। শৰীৰত বাৰ্ধক্যৰ চাপ কমাই ৰখাৰ ক্ষেত্ৰত্ এণ্টি অক্সিডেণ্ট প্ৰচুৰ পৰিমাণে থাকে। ইয়াৰ উপৰিও ভেষজ উপাদানেৰে তৈয়াৰী ‘মাস্ক’ লগাব পাৰে। পকা কল এটা ভালকৈ পিটিকি কেইটোপালমান মৌ মিহলাই ল’ব। এই মিশ্ৰণ মুখত বিছ মিনিট সময় লগাই মুখখন ভলকৈ ধুই পেলাব। দেখিব মুখখন সতেজতাৰে ভৰি পৰিছে।\nমাতৃত্ব লাভৰ পিছত পেটত জমা হোৱা অতিৰিক্ত চৰ্বি কিদৰে কমাব?\nআজিকালি বেছিস্ংখ্যক বিবাহিত মহিলাই বেছি বয়সত সন্তান জন্ম দিয়ে। বেছি বয়সত গৰ্ভধাৰণ কৰাৰ ফলত ছিজাৰিয়ান অস্ত্ৰোপ্ৰচাৰৰ দ্বাৰা জন্ম হোৱা শিশুৰ স্ংখ্যাও বৃদ্ধি পাইছে। চিজাৰিয়ান অস্ত্ৰোপ্ৰচাৰৰ ফলত মাতৃ হোৱা মহিলাসকলৰ পেটত জমা হোৱা চৰ্বি আতৰ কৰাৰ কোনো উপায় নাথাকে।মাতৃত্ব লাভৰ্ লগতে চল্লিছ পাৰ হোৱা মহিলাসকলৰ চৰ্বিৰ ভৰত ওলমি পৰা পেটটোৰ আকাৰ কমাই ৰখাটো প্ৰায় অসম্ভৱ হৈ পৰে। ইয়াৰ বিভিন্ন কাৰণ আছে। চল্লিছৰ পিছত দেহৰ বিপাকীয় কাৰ্য কমি আহে। হৰমোনৰ নি:সৰণৰ হাৰো কমি আহে। মহিলাসকলৰ ব্লাড চুগাৰ বাঢ়ি যায়। ইয়াৰ কাৰণ হৈছে ইনচুলিন ক্ষৰণৰ মাত্ৰা বয়স বঢ়াৰ লগে লগে কমিবলৈধৰে। লগতে পূৰ্বৰ ওজন কমাবলৈ যিবোৰ পদ্ধতি ব্যৱহাৰ কৰিছিল, সেইবোৰো লাহে লাহে কমি আহে। এই আটাইবোৰ কাৰকৰ বাবে পেটত চৰ্বি অনিয়ন্ত্ৰিতভাৱে জমা হ’বলৈ ধৰে।\nপেটৰ চৰ্বি কমাবলৈ কি কৰিব?\nহঠাতে খোৱাৰ পৰিমাণ কমাই দিয়াৰ পৰিৱৰ্তে কাৰ্বোহাইড্ৰেট থকা আহাৰ ৬০ ভাগৰ পৰা ৪০ ভাগলৈ কমাই আনিব। দেখিব এমাহমানতে দুই কিলোগ্ৰাম ওজন কমি গৈছে। দ্বিতীয় কথা হৈছে অনিদ্ৰা ৰোগ বা উজাগৰী নিশা কটালে পেটৰ চৰ্বি কমোৱা সম্ভৱ নহয়। খোৱাটো যিমানেই নকমাওক কিয়, নিশা যদি ভাল টোপনি নহয়, পেটৰ চৰ্বি কমাব নোৱাৰে। এই ক্ষেত্ৰত ৱাশ্বিংটন বিশ্ববিদ্যালয়ৰ সমীক্ষকসকলে এটি পৰামৰ্শ আগবঢ়াইছে। নিশা শিশুটি সাৰ পাই থকা বাবেআপোনাৰ যদি টোপনি ক্ষতি হয়,তেনেহ’লে শিশুটি যেতিয়া টোপনি যায়, তেতিয়া আপুনিও শুই ল’ব। দিনত মাথোঁ পোন্ধৰ মিনিটসময় যোগাসন কৰিলেও টোপনি ক্ষতিৰ প্ৰতিকূল প্ৰভাৱ বহুপৰিমাণে হ্ৰাস পায়। গৱেষক সকলে মন্তব্য কৰিছে, এনেবোৰ ব্যৱস্থাই আপোনাৰ ওজন কমোৱাৰ লগতে পেটৰ চৰ্বিও কমাব।\nমনস্তত্ববিদ আৰু সৌন্দৰ্য বিশেষজ্ঞ সকলৰ নানা মত\nমনস্তত্ববিদ আৰু সৌন্দৰ্য বিশেষজ্ঞসকলৰ মাজত বহু বিষয়ক লৈ মতভেদ আছে। বেছি বয়সত সহবাসৰ ক্ষেত্ৰত মনস্তত্ববিদ আৰু সৌন্দৰ্য বিশেষজ্ঞ সকল একমত। অৰ্থাত যৌনতাই মানুহক আৰু সজীৱ কৰি তোলে বুলি দুয়ো পক্ষই সমানে বিশ্বাস কৰে। কোনো কোনো পুৰুষৰ পঞ্চাছ বছৰ পাৰ হোৱাৰ পিছত যৌন লিপ্সা বাঢ়ি যায়। চিকিত্সকসকলৰ মতে, চল্লিছৰ পিছত সহবাসৰ পৰা অধিক শাৰীৰিক উপকাৰ পাবলৈ হ’লে নিয়মীয়াকৈ ব্যায়াম আৰু যোগাসন কৰিব লাগে।নহ’লে মন থকিলেও শৰীৰটোৱে বাধাৰ সৃষ্টি কৰিব পাৰে। মহিলাসকলৰ ক্ষেত্ৰ্ত কথাষাৰ অলপ বেলেগ। মেনোপ’জৰ কথা বাদ দিলেও যুৱতী মহিলা সকল অধিক সৌন্দৰ্য সচেতন বাবে যৌনতাৰ ক্ষেত্ৰত বিভিন্ন ধৰণৰ মানসিক জটিলতাত ভোগে। চল্লিছৰ পিছত হৰমোনজনিত আৰু আভ্যন্তৰীণ শাৰীৰিক পৰিৱৰ্তনৰ বাবে সহবাসৰ ক্ষেত্ৰত আগ্ৰহ আৰু উতসাহ বহুখিনি কমি যায়। সহবাসৰ প্ৰতি আগ্ৰহ স্বাভাৱিক অৱস্থাত ৰাখিবৰ বাবে নিয়মিত ভাৱে যোগাসন কৰিব লাগে। বিখ্যাত সৌন্দৰ্য বিশেষজ্ঞা ছাহনাজ হুছেইনে মন্তব্য কৰিছে যে ওজন বাঢ়ি যোৱা মহিলাসকলৰ বাবে শাৰীৰিক সহবাসেই হৈছে উত্ত্ম চিকত্সা। ইয়াৰ ফলত শৰীৰৰ অতিৰিক্ত চৰ্বি কমি যায়, হৃদযন্ত্ৰৰ কাম-কাজ নিয়মীয়া হয় আৰু ব্লাড প্ৰেছাৰ স্বাভাবিক হৈ থাকে।\nমহিলাসকলৰ বাবে কেইটিমান পৰামৰ্শ\nচল্লিছ পাৰ হোৱাৰ পিছত অনিবাৰ্যভাৱে মহিলাসকলৰ ভালেখিনি শাৰীৰিক পৰিৱৰ্তন ঘটে। সেই পৰিৱৰ্তনবিলাকৰ বাবে কোনোধৰনৰ অসুবিধা অনুভৱ নকৰাকৈ থাকিবলৈ ‘লে তলত দিয়া পৰামৰ্শবিলাক মানি চলিবলৈ চেষ্টা কৰক।\nশৰীৰ ভালে ৰাখিবলৈ পেকেটৰ খোৱা বস্তুৰ সলনি সতেজ শাক-পাচলি, ফল-মূল খাব। বেছি পৰিমাণে খোৱা তেল ব্যৱহাৰ নকৰিব। কোনো খাদ্যৰ প্ৰতি এলাৰ্জি ভাৱ থাকিলে চল্লিছ পাৰ হোৱাৰ পিছত আৰু অধিক সাৱধান হ’ব। আঁহযুক্ত আহাৰ খাবলৈ নাপাহৰিব।\nচল্লিছ পাৰ হোৱাৰ পিছত সাতৰ পৰা আঠ ঘণ্টা সময় টোপনি যোৱাটো অতি প্ৰয়োজন। নিয়মীয়াকৈ ইমানখিনি সময় শোৱাৰ অভ্যাস কৰিলে চৰ্বি জমা হ’ব বুলি ভয় নাখাব, বৰঞ্চ আপোনাৰ ওজন কমিবহে। মনত ৰাখিব টোপনি কম হ’লে ভোক বেছিকৈ বাঢ়ে।\nজোৰকৈ ডায়েটিং কৰা, খোৱাৰ পৰিমাণ কমাই দিয়া-এইবোৰ কৰিবলৈ নাযাব। বয়স বাঢ়ি যোৱাৰ লগে লগে বেছি তেল দিয়া খাদ্য নাখাব। প্ৰচুৰ পৰিমাণে পানী খাব। প্ৰতিদিনে আঠৰ পৰা দহগিলাচ পানী খাব।\nচল্লিছৰ পিছত উশাহ-নিশাহ চুটি হৈ আহে। সেয়ে গভীৰ ভাৱে উশাহ লৈ লাহে লাহে এৰিব। ধূমপান কৰা লোকৰ পৰা আঁতৰি থাকিব। শৰীৰৰ ওপৰত অত্যধিক চাপ পৰা কাম কৰিবলৈ লাহে লাহে এৰিব।\nআনন্দ-ফুৰ্তিত থাকিব। কাম-কাজ কৰাৰ সময়ত অনৰ্থক দৌৰা-দৌৰি নকৰিব। নতুনকৈ ব্যায়াম কৰিবলৈ ল’লে একেদিনাই বহু সময় ধৰি ব্যায়াম নকৰিব। ব্যায়াম বা আসন কৰাৰ সময়য়ত হাড় আৰু অস্থি সন্ধি মজবুত কৰিব পৰা ব্যায়াম নিৰ্বাচন কৰি অনুশীলন কৰিব।\nযোগাসন কৰিলে ঘণ্টাৰ বেছি সময় নকৰিব।\nইয়াৰ উপৰি আন কেইটিমান পৰামৰ্শ মানি চলিব।\nসুযোগ পালেই দিনৰ ভাগত খোজকাঢ়িব, বিশেষকৈ খালী পেটত থাকিলে আৰু ভাল।\nচাইকেল চলোৱা: দিনৰ ভাগত অলপ-অচৰপ চাইকেল চলালে অস্থিসন্ধি সতেজ হৈ থাকে। বয়স বাঢ়িলে মহিলাসকলৰ বাতবিষ হোৱাৰ প্ৰৱণতাই দেখা দিয়ে। সেয়ে সুবিধা পালে নিয়মীয়াকৈ চাইকেল চলোৱাৰ অভ্যাস কৰিব।\nসময়-সুযোগ থাকিলে দিনত পোন্ধৰ মিনিটকৈ সাঁতুৰিলে বহুদিনলৈ বয়স ধৰি ৰাখিব পাৰি।\nনিয়মীয়াকৈ খেলা-ধূলা কৰি থাকিলে শৰীৰ ভালে থাকে। সেয়ে খেলা-ধূলা কৰিব। বয়স বাঢ়ি যোৱাৰ বাবে কেতিয়াও বিষন্ন নহ’ব। এয়া প্ৰকৃতিৰ নিয়ম।সকলো বয়সৰে একোটা সৌন্দৰ্য থাকে।\nচল্লিছ হৈছে পুৰুষ-মহিলাৰ বাবে এক সন্ধিপৰ্ব। সেয়ে শাৰীৰিক-মানসিক ভাৱে সচেতন হৈ থাকিব। কিছুমান নীতি-নিয়ম মানি চলিব। দেখিব বয়স বাঢ়িলেও আপুনি সুস্থ-সবল হৈ আছে।\nচল্লিছ ঊৰ্ধৰ লোকৰ বাবে কেইটিমান পৰামৰ্শ\nযথেষ্ট পৰিমাণে ফল-মূল, শাক-পাচলি খাব। মাল্টিভিটামিন মিনাৰেলচ টেবলেট খালেও ফল-মূল, শাক-পাচলিৰ পৰা পোৱা ভিটামিন-খনিজ পদাৰ্থ অতি কাৰ্যকৰী।\nচালাড বা মাছ-মাংসত ভিনেগাৰৰ নেমু ৰস মিহলাই খাব।\nচেনিৰ সলনি মৌ বা গুড় খাব। ই অতিৰিক্ত কেলচিয়ামৰ প্ৰয়োজন পূৰায়। দিনত অন্তত: এশ গ্ৰাম দৈ বা একাপ গাখীৰ খাব।\nবিলাহীৰ চাটনি খাব। ফলত এণ্টিঅক্সিডেণ্ট বেছি পৰিমাণে পাব।\nসপ্তাহত এদিন-দুদিন ছয়াবিন খাব। ছয়া গাখীৰৰ দ্বাৰা তৈয়াৰী ছানা(টোফু) বা ছয়া আটাৰ ৰুটি খোৱাৰ অভ্যাস কৰিব। ছয়াবিনত ফাইটো-ইষ্ট্ৰোজেন থাকে। ই শৰীৰৰ ইষ্ট্ৰোজেন হৰমোনৰ অভাৱ পূৰ কৰে আৰু মানুহৰ যৌৱন অটুট ৰখাত সহায় কৰে।\nবেছিকৈ উত্তপদি বহু সময় ধৰি শাক-পাচলি নাৰান্ধিব। শাক-পাচলি ৰন্ধাৰ সাময়ত ঢাকনি দিব।\n৬-৭ ঘণ্টা শুব। নিদ্ৰাহীনতাত ভোগা লোকসকলে নিশা শোৱাৰ একাপ গৰম গাখীৰত এক চামুচ মৌ মিহলাই খাব।\nদিনে ত্ৰিছ-চল্লিছ মিনিটকৈ খোজকঢ়া, দৌৰা, সাতোৰা, চাইকেল চলোৱা আদি কাৰ্ডিয়াক ব্যায়াম কৰিব।\nদিনত কম কমকৈ পাঁচ-ছয়বাৰ মান আহাৰ খাব। বিট, বুট, তিল, সেউজীয়া পাচলি, দৈ, পিঁয়াজ, নহৰু, সুমথিৰা, মৌচুম্বী আদি ফল নিয়মিত খোৱাৰ অভ্যাস কৰিব।\nডা: নিবেদিতা চৌধুৰী, স্বাস্থ্য আৰু দীৰ্ঘ জীৱন।\nএল শইকীয়া Sep 19, 2017 11:49 AM\nপেট কমিবলৈ জিম কৰিলে কনী খাব পাৰিনে?\nএল শইকীয়া Sep 19, 2017 11:32 AM\nৰাতি জিম কৰিলে শোৱাৰ আগত কি খাব লাগে? জিম কৰিলে কনী খাব পাৰিনে? কনী খালে চৰ্বি বৃদ্ধি হয় নেকি?\nAnonymous Sep 19, 2017 11:23 AM\nমই ৰাতি ৯বজাৰ পৰা ১০বজালৈ জিম কৰো, কাৰন সময়ৰ অভাৱ, পেটৰ চৰ্বি কমাবলৈ জিমত কেনেধৰণৰ ব্যায়াম কৰা উচিত? ৰাতি জিম কৰি কেনেধৰণৰ আহাৰ খোৱা উচিত? কণী খাব পাৰিনে? কণী খালে চৰ্বি বৃদ্ধি হয় নেকি?\nমৃণাল চহৰীয়া Jun 18, 2016 06:33 AM\nজিমত ককাঁলত যোৰ পৰি বিষ হৈছিল, এতিয়া সন্মুখৰ ফালে হালিলে বিষায় ৷ কিবা উপায় দিয়কচোন\nহাৰ্ট এটেকৰ পূৰ্বলক্ষণ: এনজাইনা বিষ


শনি-বিশ্বাস আৰু বিজ্ঞান - গণিত চ’ৰা\n28 Mar শনি-বিশ্বাস আৰু বিজ্ঞান\nPosted at 18:39h in বিজ্ঞান-প্ৰযুক্তি by ভাৰ্গৱ বৰঠাকুৰ 1 Comment\nভাৰতৰ জনমানসত শনিৰ দৃষ্টি অতি ভয়ানক৷ পৰীক্ষাৰ ফলাফল ভাল নহ’লে, পঢ়িব নোৱাৰিলে, বিয়া-বাৰুৰ “যোগ নাহিলে”, কামত বিফল হ’লে সন্দেহৰ আঙুলি যোৱা গ্ৰহটোৱেই হৈছে শনি৷ মহাকাশ বিজ্ঞানৰ বিস্ময়কৰ অভিযানসমূহৰ আগতেও শনি গ্ৰহ অমংগলৰ কাৰক বুলি ধৰা হৈছিল আৰু আজিৰ মহাকাশ বিজ্ঞানৰ চূড়ান্ত অগ্ৰগতিৰ সময়তো সেই একেই ধাৰণা, একেই অন্ধবিশ্বাস৷ আজিও এচাম মানুহে শনি গ্ৰহক ভয়-সংশয়, হিংসা-সংঘৰ্ষ, বেমাৰ-আজাৰ, মৃত্যু-বিভীষিকা আদিৰ কাৰক বুলি গণ্য কৰে৷ পূজা-পাতলো কৰে৷ জ্যোতিষ শাস্ত্ৰটো শনি গ্ৰহক নেতিবাচক দিশত দেখুৱাই ইয়াৰ কোপদৃষ্টিৰ পৰা হাত সাৰিবলৈ গ্ৰহৰত্ন, তাবিজ, পূজা-পাতল, ৰঙাসূতা-ক’লাসূতাৰ বিভিন্ন বিধান দিয়া দেখা যায়৷ সঁচাকৈ এই গ্ৰহটো মানুহৰ দৰে ঈৰ্ষাকাতৰ নেকি? যি পৃথিৱীৰ পৰা লাখ লাখ দূৰৈত অৱস্থান কৰিও পৃথিৱীৰ মানুহৰ বিয়া-বাৰু, পঢ়া-শুনা আদি কামবোৰত কালিমা সানাত সদায় ব্যস্ত থাকে…!! কিন্তু প্ৰকৃততে শনি গ্ৰহটো কি? শনি গ্ৰহৰ নামত ওলমি থকা অন্ধবিশ্বাসসমূহৰ বিৰুদ্ধে বিজ্ঞানৰ পোনপটীয়া যুক্তি-তথ্যক আমি কিমানে হৃদয়ংগম কৰিব পাৰিছোঁ? নে ইয়াতো ধৰ্মীয় আৱেগৰ লগত শনি গ্ৰহক সমৰি সৌৰজগতৰ গ্ৰহসমূহৰ ওপৰত বিজ্ঞানৰ ন ন তথ্যৰাজিক আওকাণ কৰা হৈছে?\nবিজ্ঞানীসকলৰ মতে সৌৰজগতৰ ভিতৰত আটাইতকৈ ধুনীয়া (পৃথিৱীক বাদ দি) গ্ৰহটোৱেই হৈছে শনি৷ বহু বছৰৰ আগৰ পৰাই শনি গ্ৰহৰ অতি আকৰ্ষণীয় সৌন্দৰ্যই বিজ্ঞানীসকলক আপ্লুত কৰি আহিছে৷ ১৬১০ চনত গেলিলিওই প্ৰথমবাৰৰ বাবে দূৰবীক্ষণ যন্ত্ৰেৰে শনিগ্ৰহৰ অতি মনোৰম বলয়ৰাশিক (Rings) প্ৰত্যক্ষ কৰিছিল বুলি ভবা হয় যদিও খৃষ্টীয়ান হাইগেনছ নামৰ বিজ্ঞানীজনে ১৬৫৯ চনত শনি গ্ৰহক দৃঢ়তাৰে প্ৰত্যক্ষ কৰিছিল৷ ইয়াৰ পাছত বহু বিজ্ঞানীয়ে বিভিন্ন সময়ত শনি গ্ৰহৰ ওপৰত বিভিন্ন তথ্য আগবঢ়াই আহিছে যদিও পায়নিয়াৰ, ভয়েজাৰ আদি মহাকাশ যানৰ দ্বাৰা বিস্তৃতভাৱে বহু তথ্য পোহৰলৈ অহাৰ পাছত তেওঁলোকৰ বহু সূত্ৰ ভুল প্ৰমাণিত হৈছিল৷ শনি গ্ৰহৰ নতুন নতুন ৰহস্যভেদ কৰিবলৈ বিজ্ঞানীসকল আজিও ব্যস্ত৷\n‘বিগ বেং তত্ব’ৰ নিয়ম অনুযায়ী বিশ্বব্ৰহ্মাণ্ড সৃষ্টিৰ পাছত, প্ৰায় ৪.৬ বিলিয়ন (১ বিলিয়ন = ১০০ কোটি) বছৰৰ আগতে এটা ‘Solar Nebula’ বিস্ফোৰিত হৈ সূৰ্যকে কেন্দ্ৰ কৰি আমাৰ সৌৰজগতৰ বাকী গ্ৰহসমূহৰ দৰেই শনি গ্ৰহৰ সৃষ্টি হৈছিল বুলি বিজ্ঞানীসকলে ঠাৱৰ কৰিছে৷ শনি গ্ৰহটো প্ৰধানকৈ হাইড্ৰ’জেন (৯৬%), হিলিয়ামৰ (৩%) দ্বাৰাই গঠিত৷ কেন্দ্ৰীয় অংশটো ধাতৱ হাইড্ৰ’জেনেৰে গঠিত৷ এই অংশ আকৌ আচ্ছাদিত কৰিছে তৰল হাইড্ৰ’জেন আৰু কিছু পৰিমাণৰ হিলিয়ামে৷ ইয়াৰ উপৰি শনি গ্ৰহৰ বায়ুমণ্ডলত মিথেন, ইথেন, নাইট্ৰজেন আদি গেছসমূহৰ সামান্যতম উপস্থিতিও বিজ্ঞানীসকলে ধৰা পেলাইছে৷ বৰফ অৱস্থাৰ এমনিয়া, মিথেন, পানীৰ উপস্থিতিও নিশ্চিত কৰিছে৷ পৃথিৱীতকৈ প্ৰায় ৯.৫ গুণ ডাঙৰ শনি গ্ৰহৰ ঘনত্ব ইমানেই কম যে পানীত অনায়সে ওপঙি থাকিব পাৰিব বুলি বিজ্ঞানীসকলে ধাৰণা কৰিছে৷ শিল, ধূলি আৰু বৰফেৰে গঠিত শনি গ্ৰহৰ প্ৰায় ৩০টাকৈ অধিক বলয় আছে৷ বলয়সমূহ A, B, C, D, E, F নামেৰে সাতটা ভাগত বিভক্ত৷ এই বিস্ময়কৰ বলয়সমূহ বিজ্ঞানীসকলৰ অনুসন্ধিৎসু মনৰ বাবে সদায়ে আকৰ্ষণৰ কেন্দ্ৰবিন্দু হৈ আহিছে৷ ১৯৯৭ চনত নাছা, ইউৰোপীয়ান স্পেচ এজেঞ্চি আৰু ইটালিয়ান স্পেচ এজেঞ্চি (NASA-ESA-ASI)ৰ সহযোগত শনি গ্ৰহ অভিমুখে পঠোৱা মানৱবিহীন Cassini-Huygen মহাকাশযানখনে বৰ্তমানেও শনি গ্ৰহৰ পৰা বিভিন্ন তথ্য বিজ্ঞানীসকললৈ পঠায় আছে৷ “Nominal Mission”, “Equinox mission” আৰু “Solstice mission” তিনিটা অভিযানেৰে অন্ত পৰিব লগীয়া মহাকাশযানখনৰ “Solstice Mission”ৰ অন্ত পৰিব এইবছৰৰ ১৫ চেপ্তেম্বৰত৷ সুদীৰ্ঘ ২০ বছৰে শনিৰ কক্ষপথত পৰিভ্ৰমণ কৰি থকা Cassini মহাকাশযানখনে প্ৰধানকৈ শনি গ্ৰহৰ আভ্যন্তৰীণ গঠন, আভ্যন্তৰীণ পৰিৱেশ ,উষ্ণতা আদি আনুসাংগিক বিষয়ৰ পৰ্যাবেক্ষণৰ লগতে, শনি গ্ৰহৰ বিস্ময়কৰ বলয়ৰাশিৰ ওপৰতো পৰ্যাবেক্ষণ অব্যাহত ৰাখিছে৷ আনহাতে Huygenয়ে প্ৰধানকৈ শনিগ্ৰহৰ আটাইতকৈ ডাঙৰ উপগ্ৰহ ‘টাইটান’ৰ পৃষ্ঠভূমিত অৱতৰণ কৰাৰ পৰা ‘টাইটান’ৰ অভ্যন্তৰীণ গঠনৰ পদাৰ্থকণিকা, আভ্যন্তৰীণ পৰিৱেশ আদিৰ বহু নতুন নতুন তথ্য বিজ্ঞানীসকললৈ প্ৰেৰণ কৰিলে৷ আশা কৰা হৈছে Cassini-Huygen মহাকাশ অভিযানে শনি আৰু টাইটানৰ বিষয়ে পূৰ্বে নজনা বহু তথ্য পোহৰলৈ আনিব৷ এই বিভিন্ন তথ্যসমূহ বিশ্লেষণৰ পাছত টাইটান আৰু শনি গ্ৰহত জীৱকুলৰ অস্তিত্বৰ সম্পৰ্কে বহু সাম্ভাৱনীয় দিশৰ ওপৰতো প্ৰশ্নৰ অৱতাৰণা হ’ব পাৰে৷\nএতিয়া এইখিনিতে প্ৰশ্নৰ অৱতাৰণা হ’ব লগা আন এটা বিষয় এই যে জ্যোতিষ-শাস্ত্ৰত, বিজ্ঞানসন্মত বুলি দাবী কৰি শনি গ্ৰহৰ বাবে কিছুমান গ্ৰহৰত্ন দিয়া হয়৷ শনিৰ বাহ্যিক ৰং বেঙুনীয়া বাবে তেওঁলোকে নীলমৰ দৰে ৰত্ন দিয়া দেখা যায়। কিন্তু ইয়াৰ কায্যকাৰিতা কিমান? শনি গ্ৰহৰ কক্ষপথত যোৱা বিছ বছৰে আৱৰ্তন কৰি থকা মহাকাশযানখনে এনে কিবা জ্যোতিষীৰ বিধান মতে ৰঙাসূতা, ক’লাসূতা বা গ্ৰহৰত্নৰে সজ্জিত হৈ গৈছিল নেকি? নে পৃথিৱীৰ পৰা শনি গ্ৰহৰ ওপৰত গৱেষণা চলোৱা বিজ্ঞানী, অভিযন্ত্ৰাৰ দলে এনে কিছুমান জ্যোতিষীৰ বিধান মানি গৱেষণা চলাই আছে? উল্লেখযোগ্য যে ১৯৯৮ চনৰ পৰাই, শনি গ্ৰহৰ প্ৰতিকাৰ অবিহনেই, পৃথিৱীৰ কক্ষপথত আৱৰ্তন কৰি থকা আন্তৰীক্ষ গৱেষণা কেন্দ্ৰৰ (International Space station) বিজ্ঞানীসকলে মহাকাশৰ গৱেষণা অব্যাহত ৰাখিছে৷ আমি যি সময়ত সমস্যা সমাধানৰ নামত শনি গ্ৰহক তুষ্ট কৰিবলৈ বুলি বিভিন্ন পাথৰ, তাবিজ আদিত ব্যস্ত আছোঁ, সেই সময়তে আকৌ ৰাষ্ট্ৰীয়-আন্তঃৰাষ্ট্ৰীয়মহলৰ মহাকাশ বিজ্ঞানীসকল শনি গ্ৰহৰ ন-ন তথ্য আৱিস্কাৰত নিমগ্ন৷ শনি গ্ৰহৰ বিধানৰ নামত অবাবত ব্যয় কৰা প্ৰতিটো সময়, Cassini-Huygen অভিযানৰ লগত জড়িত প্ৰতিজন বিজ্ঞানী, অভিযন্ত্ৰাৰ কাৰণে কিন্তু অতি গুৰুত্বপূৰ্ণ তথা উৎকন্ঠা-মিশ্ৰিত আশাৰ সময়৷ বিজ্ঞান-প্ৰযুক্তিৰ সৎ ব্যৱহাৰে এচামে পৃথিৱীৰ পৰা লাখ লাখ দূৰত্বত অৱস্থিত গ্ৰহ-উপগ্ৰহৰ বিষয়ে পৃথিৱীত বহিয়ে পৰ্যবেক্ষণ চলাই আছে আৰু আমাৰ সমাজৰে আন এচামে এনে গ্ৰহ-নক্ষত্ৰক লৈয়ে অন্ধবিশ্বাসত লুটি-পুটি খাই আছে।\nসময়ৰ সাপেক্ষে বিজ্ঞানৰো কিছুমান সীমাৱদ্ধতা থাকিব পাৰে৷ কিন্তু সেইবুলি বিজ্ঞান জানো থমকিব? বিজ্ঞান সদায় গতিশীল৷ বিজ্ঞানৰ দৃষ্টি নিৱদ্ধ থাকে সদায় সমুখত৷ শনি গ্ৰহমণ্ডলীৰ বিষয়ে বিজ্ঞানে এতিয়ালৈকে যিসমূহ বিস্ময়কৰ তথ্য পোহৰলৈ আনিছে অনাগত দিনবোৰতো আৰু বহু ৰহস্যই পোহৰ চুব৷ হয়তো Cassini-Huygenৰ পিছত শনি গ্ৰহলৈ আৰু অধিক ব্যয়বহুল মহাকাশ অভিযান হ’ব৷ কিন্তু আমাৰ সমাজত শনি গ্ৰহকলৈ ওলমি থকা অন্ধবিশ্বাসসমূহ কেতিয়া আঁতৰিব? কেতিয়ালৈ, সমস্যা সমাধানত ব্যৰ্থ হোৱা মানুহে গেছেৰে গঠিত জড় পদাৰ্থপিণ্ড এটাক তুষ্ট কৰিবলৈ বুলি পাথৰ, তাবিজ, ক’লাসূতা-ৰঙাসূতা পৰিধানৰ অযুক্তিকৰ কথা তথা অন্ধবিশ্বাসসমূহ এৰি বৈজ্ঞানিক মানসিকতাৰ পৰিচয় দিব?\nঅন্ধবিশ্বাস, গ্ৰহ, নাছা, শনি\nPosted at 10:51h, 24 September Reply\nবিজ্ঞান সন্মত যুক্তিপূৰ্ণ লেখা ৷পাঠক উপকৃত হব ৷


ব্যক্তিগত অংকীয় সহায়ক - অসমীয়া ৱিকিপিডিয়া\nব্যক্তিগত অংকীয় সহায়ক\nব্যক্তিগত অংকীয় সহায়ক বা পাৰ্চনেল ডিজিটেল এচিষ্টেন্ট (পি ডি এ) বা পাৰ্চনেল ডেটা এচিষ্টেন্ট এটি প্ৰায় বৈজ্ঞানিক গণক যন্ত্ৰৰ আকাৰৰ সৰু ন'টবুক, য'ত দিনলিপিৰ দৰে সকলো তথ্য ৰখা হয়। ভ্ৰম্যমান দূৰভাষৰ ব্যাপক প্ৰসাৰৰ আগতে ই অতি জনপ্ৰিয় আছিল। বৰ্তমান পি ডি এৰ স্থান লৈছে বুধিয়ক দূৰভাষে। বৰ্তমান পি ডি এত ব্ৰাউজ কৰিব পাৰি, পত্ৰ পঢ়িব পাৰি, মানচিত্ৰ চোৱা আদি কৰিব পাৰি। কিছু কিছু পি ডি এত খেলো খেলিব পাৰি।\nএকৰ এন ১০\n১১ kb ৰ সৰু পি ডি এ\n↑ Kot, Chelsea (July 11, 2011). "A Brief History of Tablets and Tablet Cases". Tablets2Cases. http://wwৱtablet2cases.com/wiki/about/history/। আহৰণ কৰা হৈছে: December 10, 2011.\n↑ Viken, Alexander (April 10, 2009). "The History of Personal Digital Assistants 1980 – 2000". Agile Mobility. http://agilemobility.net/2009/04/the-history-of-personal-digital-assistants1। আহৰণ কৰা হৈছে: February 18, 2011.\n↑ "History of the HP 95LX computer". HP Virtual Museum. Hewlett-Packard. http://wwৱhp.com/hpinfo/abouthp/histnfacts/museum/personalsystems/0025/0025history.html। আহৰণ কৰা হৈছে: February 18, 2011.\nৱিকিমিডিয়া কমন্সত Personal digital assistants সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=ব্যক্তিগত_অংকীয়_সহায়ক&oldid=174586"ৰ পৰা অনা হৈছে\nLast edited on 8 February 2018, at 12:57\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=39424।\nএই পৃষ্ঠাখন ০৮ ফেব্ৰুৱাৰী, ২০১৮ তাৰিখে ১৮:২৭ বজাত অন্তিম সংশোধন কৰা হৈছিল।


কোলাত ৯ মহীয়া সন্তান! মাতৃক একেলগে কোভিশ্বিল্ডৰ ২ ডোজ ভেকচিন দিলে নাৰ্ছ! সৰ্বত্ৰ চাঞ্চল্য nurse-inject-2-dose-of-covishield-vaccine-to-a-new-mom-in-bankura-allegedly– News18 assam\nকোলাত ৯ মহীয়া সন্তান! মাতৃক একেলগে কোভিশ্বিল্ডৰ ২ ডোজ ভেকচিন দিলে নাৰ্ছ! সৰ্বত্ৰ চাঞ্চল্য\nপশ্চিমবংগৰ Bankuraৰ পখন্না স্বাস্থ্যকেন্দ্ৰত এগৰাকী মহিলাক একেলগে দুটা ডোজ কোভিড ভেকচিন দিয়াৰ অভিযোগ উত্থাপিত হৈছে।\nLast Updated : July 17, 2021, 11:20 IST\nকোৰোণাৰ দুটা ডো়জ টিকা একেলগে দিয়াৰ অভিযোগ। পশ্চিমবংগৰ Bankuraৰ পখন্না স্বাস্থ্যকেন্দ্ৰত এগৰাকী মহিলাক একেলগে দুটা ডোজ কোভিড ভেকচিন দিয়াৰ অভিযোগ উত্থাপিত হৈছে। এতিয়া মহিলাগৰাকীৰ পাৰ্শ্বক্ৰিয়াৰ আশংকা কৰিছে পৰিয়ালে। কিদৰে এনে দায়িত্বজ্ঞানহীন ঘটনা সংঘটিত কৰিলে হাস্পতাল কৰ্মীয়ে, তাৰ ওপৰত তদন্তৰ আশ্বাস দিছে স্থানীয় বিধায়ক আলোক মুখাৰ্জীয়ে।\nশুকুৰবাৰে পুৱা কোৰোণাৰ টিকা ল'বলৈ স্বাস্থ্যকেন্দ্ৰটোলৈ গৈছিল মন্দিৰা পাল নামৰ মহিলাগৰাকী। অভিযোগ- মহিলাগৰাকীক একেলগে দুবাৰ কোভিশ্বল্ড ভেকচিন প্ৰদান কৰে কৰ্তব্যত থকা নাৰ্ছে। এই খবৰ ওলোৱাৰ লগে লগে সমগ্ৰ অঞ্চলজুৰি তীব্ৰ চাঞ্চল্যৰ সৃষ্টি হৈছে। পাৰ্শ্বক্ৰিয়াৰ আশংকাত এতিয়া দিন পাৰ কৰিছে মহিলাগৰাকীৰ পৰিয়ালৰ লোকে।\nস্থানীয় সূত্ৰৰ পৰা জনা গৈছে যে, বাকুড়াৰ ৰাজমাধপুৰ গাঁৱৰ মন্দিৰা পালে স্থানীয় আশা কৰ্মীৰ পৰা জানিব পাৰে যে, ৬ৰ পৰা ১২ বছৰৰ শিশুৰ মাতৃসকলক টিকা দিয়াৰ ব্যৱস্থা কৰিছে স্থানীয় স্বাস্থ্যকেন্দ্ৰই। খবৰ লাভ কৰি নিজৰ ৯ মহীয়া সন্তানক কোলাত লৈ গাঁৱৰ পৰা প্ৰায় ৪ কিলো মিটাৰ দূৰৈত থকা স্বাস্থ্যকেন্দ্ৰটোত উপস্থিত হয় মহিলাগৰাকী। ৰেজিষ্ট্ৰেছন কৰাৰ পিছত মহিলাগৰাকীৰ বাওঁহাতত কোভিশ্বিল্ডৰ প্ৰথম ডোজ ভেকচিন দিয়ে স্বাস্থ্যকৰ্মীয়ে। ইয়াৰ পিছত নিয়ম অনুসৰি, কিছু সময় বহিবলৈ দিয়ে। অভিযোগ অনুসৰি, তাৰ পিছতে স্বাস্থ্যকৰ্মীগৰাকীয়ে আকৌ এবাৰ তেওঁৰ বাওঁহাতত একেটাই ইনজেকশ্যন প্ৰদান কৰে।\nকোভিশ্বিল্ডৰ দুটা ডোজ ভেকচিন লোৱাৰ পিছত মন্দিৰা পালৰ শৰীৰত এই পৰ্যন্ত কোনো ধৰণৰ পাৰ্শ্বক্ৰিয়া হোৱা নাই। কিন্তু ন-মহীয়া সন্তানক স্তনপান কৰাই আছে মহিলাগৰাকীয়ে। ফলত শিশুটিৰ স্বাস্থ্যক লৈ শংকিত হৈ পৰিছে সমগ্ৰ পৰিয়াল।\nFirst published: July 17, 2021, 11:20 IST\nCorona VaccineCovishieldWest Bengal


অশান্তিৰ গজালিবোৰ মোহাৰি পেলাব নোৱাৰি নে? -হেমেন হাজৰিকা\nএতিয়া চাৰিওফালে কেৱল অশান্তিৰ দাবানল । কিমান শুনিবা অশান্তিৰ বতৰা।ইয়াৰ বিৰোধিতাও নকৰা নহয় , কৰিছোঁ।দুদিন পিছতে পাহৰি গৈছো। প্ৰাকৃতিক অশান্তি, মানৱ সৃষ্ট অশান্তিয়ে সমাজৰ কাঠামো থৰকবৰক কৰি দিছে । আমাৰ লাজ নলগা হৈছে । আমি নিলাজ পাহাৰ , শুকান পাহাৰ হৈছোঁ । মৰমবিহিন হৈ পৰিছো আমিবোৰ\nসংগীত সম্ৰাট ড ভূপেন হাজৰিকাই কৈছিল ও নিলাজ পাহাৰ, ও শুকান পাহাৰ, মৰম বিহিন হৈ মৰ মৰ তই লাজতেহে মৰ।\nকিয় আমি ইমান ৰসাতলে গ'লো ইতৰ প্ৰাণী বোৰৰ মাজতো ইমান হিংসা , ইমান অশান্তি দেখিবলৈ পোৱা নাযায় কিজানি ? এতিয়া আমাক বেছি শিক্ষিত কৰিবলৈ, কম কষ্টত উচ্চ শিক্ষা গ্ৰহণ কৰিবৰ কাৰণে গাঁৱে গাঁৱে বিশ্ববিদ্যালয় স্থাপন হোৱা সময়ত আমাৰ শিক্ষিত মনবোৰ কিয় ইমান অধঃপতনে যাবলৈ লৈছে। চাৰিওফালে অশান্তিৰ গজালি। এই গজালি বোৰ সাৰ পানী পাই ঠন ধৰি উঠি ডাঙৰ গছ হ'লে অশান্তিৰ কলীয়া চাই আগুৰি নধৰিবনে ?\nগতিকে সময় থাকোঁতেই অশান্তিৰ গজালি বোৰ মোহাৰি পেলাব নোৱাৰি নে ? আমি নৰৰ পৰা নৰোত্তম হ'ব লাগিছিল, কিন্তু যি পথেৰে বাট বুলিছো সেয়া নৰাধম হোৱাৰ হে বাট সুগম কৰিছোঁ । কথা ক'ব পৰা হেঁতেন কিজানি ইতৰ প্ৰাণী বোৰে আমাক ভেঙুচালি কৰিলেহেঁতেন\nমানুহে মানুহৰ বাবে ভবাৰ সলনি মানুহৰ বিপৰীতে মানুহ ঠিয় হোৱাৰহে প্ৰতিযোগিতা চলিছে।\nকাকো শান্তিৰে দিয়াবলৈ ফুৰিবলৈ ভাবিবলৈ অৱকাশ নিদিয়া হৈছে। কাৰ ঠিয়াৰত চলিছে মগজুবোৰ। কি পাইছে এনে কৰি সিহঁতবোৰে। যদি এটা আঙুলি কাৰোবাৰ বাবে টোৱাইছো আন চাৰিটা আঙুলিয়ে নিজৰ ফালে চাই কিবা নহয় বতৰা দিছে।অম্বিকাগিৰীৰ কথা আছিল হিংসাৰ চিকমিক চোকা তৰুৱাল তাক পিঠি গঢ়ো আমি নাঙলৰ ফাল। কিন্তু আজিৰ সেই হিংসাৰ চিকমিক চোকা তৰুৱালবোৰ অশান্তিৰ বীজ সিচিবলৈহে ব্যৱহাৰ কৰা হৈছে । কেৰুণটো ক'ত আৰম্ভ হৈছে ? মানুহে মানুহক হত্যা কৰিব পৰা মানসিকতা গঢ় লৈ উঠিছে । আমি যেন উশাহ লৱলৈ টান পোৱা হৈছোঁ । চকু দুটা মেলিলেই অশান্তিৰ বতৰাই আৱৰি ধৰা এখন সমাজৰ প্ৰতিচ্ছবিয়ে চকুৰ আগত ধৰা দিয়ে । ভাবি একো উত্তৰ উলিয়াব নোৱাৰা সময়ত আমি বাস কৰিছোঁ। পৰিত্ৰাণ কেতিয়া ? কি ভাইৰাছৰ দ্বাৰা আক্ৰান্ত হৈছোঁ আমি ? ইয়াৰ উৎস ক'ত ? শিক্ষিত হ'লো ঠিকেই জ্ঞানী হ'ব নোৱাৰিলোঁ নেকি আমি\nপ্ৰত্যেকৰে দেহৰ শিৰাই শিৰাই ভাইৰাছে এনেদৰে ক্ৰিয়া কৰিছে যে আমি আমাক হেৰুৱায় পেলাইছো ।\nঅশান্তি আমাৰ ভোকৰ আহাৰ হৈছে । অশান্তি বিয়পাই আমি পৈশাচিক আনন্দ লভিবলৈ ভাল পোৱা হৈছোঁ। কোনে দিব পাৰিব ইয়াৰ সমিধান। সেয়া যেন সুদুৰ পৰাহত। সুদিন আৰু নাহিব কিজানি ? সেই যে চোতালত বহি আমি সকলোৱে নিৰ্মেঘ আকাশৰ তলত জোনাক পাৰি বহিছিলোঁ , এসাজ খাইছিলো, সুখ দুখৰ কথা পাতিছিলো , সকলোৰে সমভাগী হৈছিলো । ক'ত এৰি থৈ আহিলো সেইবোৰ দিন ? শান্ত সমাহিত পৰিবেশ । আগৰ কালৰ তুলনাত আজি কালি মানুহৰ ঘৰ-দুৱাৰ আৰু জীৱন যাপনৰ মান উন্নত হ'ল কিন্তু মানুহৰ মনবোৰহে আগৰ তুলনাত বহু ঠেক হৈ পৰিল । এজনৰ দুখত সমভাগী হ'ব পৰা অন্তৰখন কিহেৰে ৰুদ্ধ কৰি দিলো যে তাৰ পৰিবৰ্তে পৈশাচিক আনন্দ ল'ব পৰা হ'লো ।\nএতিয়া আমি এনে এটা স্থানত উপনীত হ'লো যে কোনোবাই কাৰোবাক চকুৰ সন্মুখত মাৰি থাকিলেও ওচৰ চাপি গৈ তাক নোহোৱা কৰিব পৰাৰ বিপৰীতে আজিৰ অত্যাধুনিক যন্ত্ৰটোৰে ফটো তোলাৰ প্ৰতিযোগিতাত নামি পৰো। এনেদৰে সময় আগবাঢ়ি গৈ থাকিলে অসম শ্মশান হ'বলৈ বেছি দিন নালাগিব।\nগাৰ নোমেই শত্ৰু হোৱাৰ আজিৰ দিনটোত আমি কাক বিশ্বাসত লম কাক নলম ঠাৱৰ কৰিব নোৱাৰা সময় । চুকত থাকি বুকুত কামুৰি কোন মূহুৰ্তত কি ঘটনা ঘটাই তাক বুজিব নোৱাৰা হৈছে।কোনেও কাৰোৰে উন্নতি সহ্য কৰিব নোৱাৰা হৈছে ।\nআমি গুচি সকলো "মই"ত মজি আছে । তাৰ বাবেই এই অশান্তি । মইৰ বেষ্টনীৰ পৰা ওলাই আহি যেতিয়াই "আমি" হ'ব পাৰিম তেতিয়াহে হয়তো এই অশান্তি কিছু পৰিমাণে হ'লেও কমিব ।\nআমাৰ পৰৰ দুখত পৰৰ সুখত হিয়া যেতিয়া পমি যাব তেতিয়া বাৰু সমাজখন সুন্দৰ নহ'বনে ?\nঅশান্তিৰ গজালিবোৰ মৰহি নাযাবনে ? কিমান যে ভাল লাগিব তেতিয়া । বেয়াবোৰ পৰিহাৰ কৰি আমি ভালবোৰক আকোঁৱালি ল'ব পাৰিম । সেইবোৰ দিন তেতিয়া আমাৰ আনন্দৰ দিন হ'ব।


October 2018 – Page 12 – ফটাঢোল\nএখন চিঠি – হিৰণ্যজ্যোতি দাস\nসাৰ পাইছোঁ যদিও অলসভাৱে বিচনাত পৰি আছোঁ৷ আজি দেওবাৰ, গতিকে ৮ বজাৰ আগেয়ে নুঠো বুলিয়েই পৰি আছোঁ৷ সপ্তাহৰ বাকীকেইটা দিন কাউৰীয়ে কা কা নকৰোঁতেই উঠিব লাগে৷ চাৰে ছয় বজাৰ ৰেলত উঠি মহানগৰীলৈ গৈ অফিচ কৰি পুনৰ চাৰে পাঁচ বজাত প্ৰত্যাবৰ্তন কৰাটো অভ্যাস হৈ পৰিছে৷ গতিকে দেওবাৰৰ পুৱাটো বিচনাত পৰি থকাটো আমাৰ দৰে লোকৰ কাৰণে চূড়ান্ত বিলাসিতা আৰু এই বিলাসিতা পূৰ্ণ কৰিবলৈয়ে মই বিচনাৰপৰা উঠি অহা নাই৷ কিন্তু আজি মোৰ ভাগ্য সুপ্ৰসন্ন নাছিল৷ কলিংবেলটো হঠাৎ বাজি উঠিল৷ এবাৰ দুবাৰকৈ যেতিয়া তিনিবাৰ\nঅভ্যাসবশতঃ পাঁচবজাত তাই সাৰ পালে ৷ কোনোমতে চকুকেইটা মেলি উঠিব খোজোতেই মনত পৰিল আজিতো দেওবাৰ৷ মনতো পাতল লাগি গ’ল তাইৰ৷ কেনে মজা! টোপনিৰ চিকুণ পুৱাটো আজি হেঁপাহ পলুৱাই উপভোগ কৰা যাওক বুলি তাই হাত ভৰি মেলি পুনৰ চকুকেইটা মুদি দিলে৷ যেই মুদি দিলে তাইক পুনৰ টোপনিয়ে হেঁচা মাৰি ধৰিলে ৷ ছয়বজাত পুনৰ তাই সাৰ পালে৷ধুৰ্ ছয় বাজিছেহে বুলি আকৌ টোপনিত৷ অৱশ্যে চাৰে ছয় বজাত তাই উঠি আহিল৷ তাৰ পাছত একমিনিটৰ কামটোত দুইমিনিট লগাই লগাই কামবোৰ কৰিলে।গা ধুলে এঘন্টামান। মাজে মাজে\nএজোপা নাচপতি গছৰ মৃত্যুৰ কাহিনী – গীতিমল্লিকা গগৈ (গোঁহাই)\nদুকঠা মাটিত ঘৰটো সাজোঁতে এ. গগৈৰ পত্নী বি. গগৈনীয়ে পাঁচ লোচামান মাটি মুকলিকৈ থৈছিল যাতে জলকীয়া, ধনীয়া, আদা, আদি ৰুই লৈ সৰুকৈ পাচলিৰ বাৰি এখন পাতিব পাৰে। বাউণ্ডৰিটোৰ কাষতে থকা নাচপতিৰ পুলিটোৰ কাষেদিয়ে পদূলিটো ৰাখি গেটখন লগোৱা হ’ল। গগৈনীৰ ল’ৰাকেইটা ডাঙৰ হোৱালৈকে নাচপতি গছজোপাই ফল দিবলৈ আৰম্ভ কৰিছিল। গগৈনীৰ মতে এনেকুৱা সোৱাদ লগা ৰসাল নাচপতি তেওঁ হেনো জীৱনতে খাই পোৱা নাই। এ. গগৈ আকৌ চৰকাৰৰ উচ্চ পদস্থ বিষয়া আছিল। মানুহৰ দান-দক্ষিণাৰে তেওঁ বাহিৰে-ভিতৰে, সোঁৱে-বাৱে কোৰোণাৰে চপাই ধন ঘটিলে। গগৈ-গগৈনীয়ে বিশ্বৰ\nল’ৰা তিনিজনৰ ঘোপাকৈ দিয়া চাৱনিত মোৰ আকৌ খংটো উঠি আহিল। দুজনক চিনি পালোঁ। পৰহি অফিছলৈ আহি থাকোঁতে সিহঁতে গাৰ কাষেদি মানে একেবাৰে গাত চুই বাইকখন পাৰ কৰিছিল৷ কালি ৰাতিপুৱা মই সিহঁত সদায় ৰৈ থকা মোৰ অফিছৰ সন্মুখৰ পাণ দোকানখনৰ ওচৰেদি পাৰ হওঁতেই বৰ অশ্লিল কথা কিছুমান চিয়ঁৰিছিল৷ আৰু আজি এয়া! সিহঁতে যেন মোকে টাৰ্গেট কৰি লৈছে, “ঐ চালানি, তই কেইদিন মোৰ হাতৰ পৰা সাৰি থাকিবি অ’?” সেয়া আকৌ আৰম্ভ হ’ল মোক লৈ সিহঁতৰ গুৱাল গালি৷ ভিতৰলৈ খৰধৰকৈ সোমাই আহিলোঁ৷ ব্ৰাঞ্চ\nআবেলিৰ চাহকাপ হাতত লৈ হেঁপাহেৰে শ্ৰীমতীগৰাকী শ্ৰীমানৰ কাষত বহি,- “হেইইৰি, শুনিছে নে? পূজা বুলি শাড়ী এখন দিব আক দেই মোক”৷ চাহ কাপ ল’বলৈ ধৰি শ্ৰীমানে একেবাৰে বিৰক্তিৰে কৈ উঠিল,- “হেইইই! পূজা বুলি, ঈদ বুলি, বিহু বুলি, নিজৰ বাৰ্থ ডে বুলি, আনৰ বিয়া বুলি, কিমান যে কি বুলি শাড়ী, কাপোৰ আৰু কিমান লোৱাহে!” সাউৎকৈ শ্ৰীমতী এহাত দূৰত চকু ঘোপা কৰি থিয় হৈ,-“ওৱা!! ইমানটো জেঙেৰা মাৰিলা যে! কিনো ডাঙৰ বস্তুটো খুজিলোহে মই? তুমি যে মোকগোটেই দিনটো “হৌৰা চাহ একাপ দিয়াচোন, হৌৰা বৰ\nOctober 3, 2018 গল্প\t16 Comments\nজিৰণীয়া মৌ – ঊষা মহন্ত\nঢলপুৱাতে কাউৰীজনীৰ মাতত সাৰ পাই জঁপিয়াই বিছনাৰ পৰা নামি আহিল মামনি। ইস্, দেৰিয়েই হ’ল হ’বলা! যোৱা ৰাতিয়েই গিৰিয়েকে কৈ থৈছিল- “পুৱা সোনকালে উঠিবা। প্ৰথমখন বাছতে যাব লাগিব, নহ’লে পিছত বৰ ভীৰ হ’ব। কাঁটাই কাঁটাই সাত বজাতে বাছখন আহে।” ঝাড়ুটো হাতত লৈ মামনিয়ে এফালৰপৰা ধুমুহাৰ গতিৰে বাহীবন কৰি গা ধুই পাকঘৰত সোমাল। অসুখীয়া শহুৰেকৰ বাবে পিঠাগুড়ি দুটামান গৰুৰ গাখীৰত সিজাই থৈ গিৰিয়েকলৈ জলপানৰ বাতি সজাই মামনিয়ে আগদিনাই সাজু কৰি থোৱা কাপোৰ সাঁজ পিন্ধি লয় মানে ৬ বাজি ২০ মিনিট গ’লেই। নাকে\nজীৱনৰ বেলি ডুবিবলৈ গৈ থকা সময়, অথচ জয়দ্ৰথ বৰুৱাৰ তালৈ ভ্ৰূক্ষেপ নাই। ৰাজপথত আজিও তেওঁ এজন মাৰাথন দৌৰৰ শ্ৰেষ্ঠ প্ৰতিযোগী। এয়া নিশ্চয় আজিৰ সক্ৰিয় ৰাজনীতিৰে অৱদান! য’ত মানুহক জীৱনৰ শেষ দিনটোলৈকে দেশ আৰু জাতি ৰক্ষাৰ নামত সক্ৰিয় কৰি ৰখা হয়। তেনেদৰে আগুৱাইও আছে পঁচাশী বছৰীয়া জয়দ্ৰথৰ বিজয়ৰথ! উপযুক্ত গুণাগুণৰ মাটি অবিহনে ফচলক নদন বদনৰ মাত্ৰালৈ নিব নোৱাৰি। ঠিক তেনেদৰে মানুহৰ মাজতো উৎপাদনমুখী মানসিকতা থাকিব লাগিব। এবাৰ এনে প্ৰসংগতে তেওঁৰ পূৰ্বসুৰী ধনীৰাম বৰাই কৈছিল, “নৈ পাৰৰ এই মাটিবোৰলৈ চোৱা, কিমান সাৰুৱা।


xukhdukh.com June 05, 2015 goodnews, ভাল খবৰ,\n১. আজি পালিত হৈছে বিশ্ব পৰিৱেশ দিৱস। এই দিৱসৰ দিনাই 'নিয়মীয়া বাৰ্তা' কাকতে সংবাদ শীৰ্ষত স্থান দিছে সুদীৰ্ঘ ১৭বছৰে পাঁচ লাখতকৈ অধিক গছ ৰোপণ কৰি এক নীৰৱ আন্দোলন গঢ়া যোৰহাটৰ কাকজানৰ শ্ৰীশ্ৰী এলেংগী বাহজেঙেনী সত্ৰৰ সত্ৰাধিকাৰ ভুৱনেশ্বৰ মহন্তৰ সুকৰ্মক। ব্যক্তিগত খৰছত পুলি সমূহ প্ৰতিপালন কৰি তেখেতে ৰোপণ কৰা গছ সমূহক বৃক্ষৰ ৰূপত গঢ়ি তুলিবলৈ সক্ষম হোৱা মহন্তদেৱৰ নীৰৱ সাধনা সমাজৰ বাবে নিশ্চয়কৈ এক প্ৰেৰণামূলক খবৰ।\n২. দৰমহা নাপালে অহা ৯জুনৰ পৰা আমৰণ অনশনত বহাৰ ভাবুকি দিয়া টেট শিক্ষক সকলৰ দুমাহৰ দৰমহা মুকলি কৰি দিবলৈ অৱশেষত নিৰ্দেশ দিলে মুখ্যমন্ত্ৰী তৰুণ গগৈয়ে। উল্লেখযোগ্য যে বিষয়টোত প্ৰাক্তন স্বাস্থ্যমন্ত্ৰী ডঃ হিমন্ত বিশ্ব শৰ্মাই মুখ্যমন্ত্ৰীক লগ ধৰি সমাধানৰ বাবে পৰামৰ্শ প্ৰদান কৰিছিল বুলিও সংবাদ পত্ৰই এদিন আগতে প্ৰকাশ কৰিছিল।\n৩. ৰোগীৰ বাবে ৰক্তদানৰ প্ৰতি সচেতনতা বৃদ্ধিৰ লগতে বিষয়টোত ৰাইজক সকাহ দিবলৈ আগবাঢ়ি আহিছে এটা ৱেবচাইট। ৰক্ত দান অথবা ৰক্তৰ প্ৰয়োজনত www.friends2support.org ৱেবচাইট যোগে প্ৰয়োজনীয় ৰক্ত উপলদ্ধ কৰাৰ বাবে ব্যৱস্থা হোৱাৰ এক সুখবৰো প্ৰকাশ পাইছে।\n৪. প্ৰাথমিক শিক্ষা সঞ্চালকালয়ৰ কাৰ্যালয় আৰু জিলা পৰ্যায়ৰ কাৰ্যালয়সমূহত খালী হৈ থকা চতুৰ্থ বৰ্গৰ পদ সমূহৰ বাবে ২০১৪চনৰ ডিচেম্বৰত গ্ৰহণ কৰা প্ৰ-পত্ৰ সমূহৰ লিখিত পৰীক্ষা বিভিন্ন জিলা সদৰ অনুষ্ঠিত হব। প্ৰাৰ্থী সকলে নিজৰ প্ৰৱেশপত্ৰ সমূহ www.inputteachers.com বেৱচাইটৰ পৰা উলিয়াই লব পাৰিব বুলিও প্ৰকাশ কৰিছে।\n৫. অসমৰ আগশাৰীৰ ভ্ৰাম্যমাণ নাট্যদল আৱাহন থিয়েটাৰে প্ৰদান কৰি অহা “ভবেন্দ্ৰ নাথ শইকীয়া বঁটা” ১০২৫-১৬ বৰ্ষৰ বাবে বিশিষ্ট সাহিত্যিক-নাট্যকাৰ অৰুণ শৰ্মালৈ আগবঢ়োৱা হৈছে বুলিও সুখবৰ প্ৰকাশ পাইছে।\n৬. প্ৰবাসী অসমীয়া তথা আমেৰিকাৰ টেক্সাছৰ হিউষ্টন ষ্টেট ইউনিভাৰ্চিটীৰ অধ্যাপক হিৰণ্য নাথে অসম সম্পৰ্কে সজাগতা বৃদ্ধিৰ বাবে প্ৰৱৰ্তন কৰা অসম স্কলাৰশ্বিপ এই বছৰো ঘোষণা কৰা হৈছে। সেই বিশ্ববিদ্যালয়ৰে ছ্তাৰী লিনচী হিক্সন আৰু জেমছ পেৰীলৈ এই স্কলাৰশ্বিপ আগবঢ়োৱা হৈছে বুলি জানিব পৰা গৈছে।\n৭. কলাগুৰু বিষ্ণু প্ৰসাদ ৰাভাৰ ৰচনীৱলীৰ ইংৰাজী অনুবাদ সম্পূৰ্ণ কৰি এক বিশাল তথা প্ৰশংসনীয় কাম সম্পূৰ্ণ কৰাৰ সুখবৰ। কালি এই ৰচনাৱলীৰ অনুবাদৰ চূড়ান্ত খণ্ডটো তেজপুৰ বিশ্ববিদ্যালয়ৰ উপাচাৰ্য মিহিৰকান্তি চৌধুৰীয়ে ৰাভাদেৱৰ পৰিয়ালৰ হাতত তুলি দিয়ে। অচিৰেই বিশ্ববাসীৰ সমুখত কলাগুৰুৰ সৃষ্টিৰাজিক ইণ্টাৰনেট যোগে প্ৰচাৰ কৰা হব বুলিও সুখবৰ প্ৰকাশ পাইছে।\n৮. অহা ৬জুনত গুৱাহাটীৰ ৰবীন্দ্ৰ ভৱনত এটি ব্যতিক্ৰমী নাট্যানুষ্ঠানৰ আয়োজন কৰা হৈছে। দীপা মেহতাৰ আৰ্থৰ আধাৰত ৰচনা কৰা নাটকখনৰ পৰিচালনা সম্ৰাট ভৰদ্বাজৰ। অভিনয় কৰিব উতপল নন্দীৰ লগতৈ যতীন বৰাৰ কন্যা আস্থা বৰাই।\n৯. ভাৰত চৰকাৰৰ মানৱ সম্পদ বিকাশ মন্ত্ৰণালয়ৰ উচ্চ শিক্ষা বিভাগৰ বৈজ্ঞানিক আৰু কাৰিকৰী শব্দাৱলী আয়োগৰ দ্বাৰা শব্দাৱলী আয়োগৰ এখনি বৈঠক ১-৫জুনলৈকে গুৱাহাটী বিশ্ববিদ্যালয়ত অনুষ্ঠিত হৈছে। অসমীয়া ভাষাত ৰাজনীতি বিজ্ঞানৰ শব্দাৱলীক লৈ এই বৈঠক অনুষ্ঠিত হৈছে।\n১০. গুৱাহাটীত ফেয়াৰ মিটাৰ সহ বৈধ নিৰিখত ভাড়া আদায়ৰ বিষয়টোত পৰিবহণ বিভাগে অভিযান তীব্ৰতৰ কৰি তোলাৰ সুখবৰ। ৭খন অট’ৰ নথি জব্দৰ লগতে মুঠ ৩৬০০টকা জৰিমনা আদায় কৰিও অট’চালক সকলক বিধি-ব্যৱস্থা মানি চলিবলৈ সঁকিয়াই দিয়া বুলিও খবৰ প্ৰকাশ পাইছে।


কোভিড ভেকচিনৰ দ্বিতীয় ডোজ লোৱাৰ ছমাহৰ পিছত দিব পাৰে ব'ষ্টাৰ শ্বট! তৈয়াৰ হৈছে Covaxinৰ পৰিকাঠামো! booster-dose-can-be-given-six-months-after-covaxin-hb– News18 assam\nকোভিড ভেকচিনৰ দ্বিতীয় ডোজ লোৱাৰ ছমাহৰ পিছত দিব পাৰে ব'ষ্টাৰ শ্বট! তৈয়াৰ হৈছে Covaxinৰ পৰিকাঠামো!\nকৃষ্ণ এলাই কৈছে যে, মানৱদেহত এণ্টি কোভিড ভেকচিনৰ দ্বিতীয় ডোজ দিয়াৰ ছমাহৰ পিছত এটি ব'ষ্টাৰ ডোজ প্ৰদান কৰিব লাগিব।\nLast Updated : November 11, 2021, 15:30 IST\nসমগ্ৰ বিশ্ব কোভিড মহামাৰী প্ৰতিহত কৰিবলৈ বদ্ধপৰিকৰ। ইতিমধ্যে বহুকেইখন দেশত কোভিড১৯ৰ বিৰুদ্ধে ব'ষ্টাৰ শ্বট প্ৰয়োগ কৰি জনগণৰ ৰোগ প্ৰতিৰোধ ক্ষমতা বঢ়োৱাৰ চেষ্টা কৰা হৈছে।\nঅন্যান্য দেশসমূহত টিকা দিয়া আৰম্ভ কৰাৰ পিছত কোভাক্সিন প্ৰস্তুতকাৰী সংস্থা ভাৰত বায়োটেকৰ চিএমডি কৃষ্ণ এলাই কৈছে যে, মানৱদেহত এণ্টি-কোভিড ভেকচিনৰ দ্বিতীয় ডোজ দিয়াৰ ছমাহৰ পিছত এটা ব'ষ্টাৰ শ্বট প্ৰদান কৰিব লাগিব। কিন্তু এই বিষয়ে এতিয়াও সম্পূৰ্ণ নিশ্চিত নহয় বুলি জনাইছে। চৰকাৰৰ সিদ্ধান্তই এই ক্ষেত্ৰত চূড়ান্ত সিদ্ধান্ত হ'ব বুলি জানিবলৈ দিছে।\nসংবাদ মাধ্যমৰ সূত্ৰ অনুসৰি, কৃষ্ণ এলাই এই বিষয়ে নিশ্চিত ভাবে জনোৱা নাই। কিন্তু এনেসময়ত চৰকাৰৰ একাংশ বিশেষজ্ঞই মন কৰিছে যে, এই মুহূৰ্তত ব'ষ্টাৰ শ্বটৰ প্ৰয়োজন নাই। যিসকলে ভেকচিনৰ দুয়োটা কোৰ্চ সম্পূৰ্ণ কৰিছে, তেওঁলোকে ব'ষ্টাৰ শ্বট নল'লেও হ'ব। অর্থাৎ তেওঁলোকৰ সম্পূৰ্ণ টিকাকৰণ নিশ্চিত হৈছে।\nউল্লেখ্য যে, ভাৰত বায়টেক সংস্থাৰ সূত্ৰই লগতে জনাইছে যে, বৰ্তমান নজেল ভেকচিনৰ দ্বিতীয় ট্ৰাইল আৰম্ভ হৈছে। আগন্তুক ৩-৪ মাহৰ ভিতৰত যাৱতীয় কাম কাজ প্ৰায় শেষ হ'ব বুলি আশা কৰা হৈছে।\nFirst published: November 11, 2021, 15:30 IST\nBharat BiotechBooster ShotCovaxinCovid vaccineKrishna Ella


Allegra M in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Allegra M ar byavahar, ppali, parshwakriya, upkaar, kriya-pratikriya aaru satarkatabani\nसदस्य इस दवा को ₹161.45 में ख़रीदे।\nAllegra M की जानकारी\nAllegra M ৰ লাভ আৰু ব্যৱহাৰসমূহ- Allegra M Benefits & Uses in Assamese- Allegra M ar laabh aaru byavaharsamuh\nAllegra M ৰ পালি আৰু সেয়া কেনেদৰে ল'ব- Allegra M Dosage & How to Take in Assamese - Allegra M ar paali aaru xeya kenedore lobo\nAllegra M ৰ পাৰ্শ্চক্ৰিয়াসমূহ- Allegra M Side Effects in Assamese- Allegra M ar parshwakriyasamuh\nAllegra M সংক্ৰান্ত সতৰ্কতাবাণীসমূহ- Allegra M Related Warnings in Assamese- Allegra M xonkranta xatarkatabanisamuh\nঅইন দৰৱৰ সৈতে Allegra Mৰ গুৰুতৰ ক্ৰিয়া-প্ৰতিক্ৰিয়া- Severe Interaction of Allegra M with Other Drugs in Assamese- Oinor xoite Allegra M ar gurutor kriya-pratikriya\nAllegra M মতভেদসমূহ- Allegra M Contraindications in Assamese- Allegra M nishedhsamuh\nAllegra M ৰ বিষয়ে সততে সোধা প্ৰশ্নসমূহ- Frequently asked Questions about Allegra M in Assamese- Allegra M ar bikhoye satate xodha prashnasamuh\nখাদ্য আৰু মদৰ সৈতে Allegra M ক্ৰিয়া-প্ৰতিক্ৰিয়া- Allegra M Interactions with Food and Alcohol in Assamese- khadya aaru modor xoite Allegra M kriya-pratikriya\nAllegra M ৰ লাভ আৰু ব্যৱহাৰসমূহ - Allegra M Benefits & Uses in Assamese - Allegra M ar laabh aaru byavaharsamuh\nAllegra M তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAllegra M ৰ পালি আৰু সেয়া কেনেদৰে ল'ব - Allegra M Dosage & How to Take in Assamese - Allegra M ar paali aaru xeya kenedore lobo\nAllegra M-ৰ উপাদানসমূহ - Allegra M Active Ingredients in Assamese - Allegra M-ar upadaansamuh\nAllegra M ৰ পাৰ্শ্চক্ৰিয়াসমূহ - Allegra M Side Effects in Assamese - Allegra M ar parshwakriyasamuh\nগৱেষণাৰ ভিত্তিত, Allegra M ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAllegra M সংক্ৰান্ত সতৰ্কতাবাণীসমূহ - Allegra M Related Warnings in Assamese - Allegra M xonkranta xatarkatabanisamuh\nAllegra M-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAllegra Mৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Allegra M নাখাব আৰু আপোনাৰ চিকিতসকৰ পৰামৰ্শ লওক।\nAllegra M-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Allegra Mৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Allegra M গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Allegra M কি প্ৰভাৱ দেখা গৈছে?\nAllegra Mৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Allegra M কি প্ৰভাৱ দেখা গৈছে?\nAllegra Mৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Allegra M ৰ কি প্ৰভাৱ দেখা গৈছে?\nAllegra Mৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Allegra Mৰ গুৰুতৰ ক্ৰিয়া-প্ৰতিক্ৰিয়া - Severe Interaction of Allegra M with Other Drugs in Assamese - Oinor xoite Allegra M ar gurutor kriya-pratikriya\nAllegra M তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAllegra M মতভেদসমূহ - Allegra M Contraindications in Assamese - Allegra M nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Allegra M লোৱা অনুচিত যাতে -\nAllegra M ৰ বিষয়ে সততে সোধা প্ৰশ্নসমূহ - Frequently asked Questions about Allegra M in Assamese - Allegra M ar bikhoye satate xodha prashnasamuh\nএই Allegra M-এ অভ্য়াস বা নিচাৰ সৃষ্টি কৰে নেকি?\nনহয়, Allegra M আসক্তি সৃষ্টি কাৰক বুলি কোনো সাক্ষ্য নাই।\nAllegra M য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Allegra M লোৱা উচিত।\nনহয়, Allegra Mয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Allegra M ক্ৰিয়া-প্ৰতিক্ৰিয়া - Allegra M Interactions with Food and Alcohol in Assamese - khadya aaru modor xoite Allegra M kriya-pratikriya\nখাদ্য আৰু Allegra Mৰ ক্ৰিয়া-প্ৰতিক্ৰিয়া\nAllegra Mৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Allegra Mৰ মাজৰ প্ৰতিক্ৰিয়া\nমদ আৰু Allegra M একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nAllegra M ৰ অনুকল্প - Substitutes for Allegra M in Assamese\nAllegra M ৰ মূল্য আৰু পেকৰ চাইজ - Allegra M Price and Pack Size in Assamese - Allegra M ar mulya aaru pakor size\nAllegra M Tablet ₹170.0 खरीदें\nআপুনি বা আপোনাৰ পৰিয়ালৰ কোনোবাই Allegra M লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Allegra M ব্যৱহাৰ কৰিছিল নেকি?\nআপুনি কিমান পৰিমাণে Allegra M সেৱন কৰিছিল?\nআপুনি Allegra M ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Allegra M সেৱন কৰে?


সমাজ, ধর্ম, ৰাষ্ট্ৰ আৰু অ্যাংৰি ইয়ং ম্যান (প্রসেনজিৎ চৌধুৰী) - মুক্ত চিন্তা\nসমাজ, ধর্ম, ৰাষ্ট্ৰ আৰু অ্যাংৰি ইয়ং ম্যান (প্রসেনজিৎ চৌধুৰী)\nপ্রথম অসমীয়া চলচ্চিত্ৰৰ নিৰ্মাতা জ্যোতিপ্রসাদ আগৰৱালাই ‘অসমৰ ফিল্ম শিল্প গঢ়াত অসমীয়া দর্শকৰ দায়িত্ব’ শীর্ষক এটি মূল্যৱান প্রবন্ধত লিখিছে : ‘১৯৩৩ চনত মই চিত্ৰবন প্রতিষ্ঠা কৰি প্ৰথম অসমীয়া কথাছবি ‘জয়মতী’ৰ প্রযোজনা কৰো’ (১)। খুব সম্ভৱ জ্যোতিপ্ৰসাদে ব্যৱহাৰ কৰা ‘চিত্ৰবন’ শব্দটো তেওঁৰ স্বীয় উদ্ভাৱন। শব্দটো আচলতে দুটা পৃথক শব্দৰ যোগফল– চিত্র+বন। আমি জানো— চিত্ৰৰ এটা আভিধানিক অর্থ বোলছবি। কিন্তু ইয়াৰ সৈতে ‘বন’ শব্দটো যুক্ত হোৱাৰ কাৰণ কি? আমেৰিকাৰ ফিল্ম উদ্যোগৰ প্রাণকেন্দ্ৰ হলীউডৰ 'wood’ শব্দটোৰ সৈতে ইয়াৰ কিবা সম্বন্ধ আছে নেকি (২)? প্রশ্নটোৰ নিশ্চিত উত্তৰ আমাৰ হাতত নাই, কিন্তু অবান্তৰ বুলি প্রশ্নটোক বোধহয় উলায়ো কৰিব নোৱাৰি। ‘বলীউড' শব্দটোৰ ক্ষেত্ৰত অৱশ্যে আমি এইধৰণৰ অনিশ্চয়তাত থকাৰ প্রয়োজন নাই। শব্দটোৰ জন্মেতিহাস স্পষ্ট, হলীউডৰ অনুকৰণত বলীউড শব্দটো নির্মাণ কৰা হৈছে। বহুলপ্রচলিত শব্দটোক অৱশ্যে সকলোৱে আদৰি লোৱা নাই। বহুতে ভাবে— ধাৰ কৰা শব্দৰে গঢ়া নতুন নামটোৱে মুম্বাইত নির্মিত চিনেমাৰ নিজস্বতাক অস্বীকাৰ কৰে। কেতিয়াবা শব্দটোত একধৰণৰ তাচ্ছিল্যৰ ভাব থকা বুলিও সন্দেহ কৰা হয়।\nবলীউড এটা অর্বাচীন শব্দ। ইয়াৰ নিৰ্মাণৰ গুৰিত আছে অন্য এটা শব্দ – টলীউড। যোৱা শতিকাৰ ত্রিশৰ দশকত কলকাতাৰ টলিগঞ্জৰপৰা অনেক চলচ্চিত্ৰ ওলাইছিল। এজন লেখকৰ মতে টলিগঞ্জৰ ষ্টুডিঅ'ত নির্মিত পাশ্চাত্য-প্রভাৱিত বাংলা চলচ্চিত্ৰক বুজাবলৈ টলীউড শব্দটো Journal of Bengal Motion Pictures Associationঅত প্ৰথমে ব্যৱহাৰ কৰা হয় (৩)। এজন ফিল্ম বিশেষজ্ঞই গৱেষণাৰ ভিত্তিত কৈছে যে ১৯৩২ চনত American Cinematographeroত ছপা হোৱা এটা লেখাত উইলফ’ড ই. ডেমিং নামৰ এজন আমেৰিকান অভিযন্তাই টলীউড শব্দটো পোনপ্রথমবাৰৰ কাৰণে ব্যৱহাৰ কৰে। টলিগঞ্জত একাধিক ষ্টুডিঅ' থকাৰ বাবে তেওঁ অঞ্চলটোক টলীউড বুলি আখ্যা দিয়ে। ডেমিং ভাৰতৰ প্রথম সবাক চলচ্চিত্ৰখনৰ নিৰ্মাণৰ লগত জড়িত আছিল (৪)। দৰাচলতে Hollyৰ সৈতে Tollyৰ ধ্বনিগত মিল থকাৰ বাবে টলীউড শব্দটো নির্মাণ কৰাটো সহজ হৈছিল। সম্ভৱতঃ টলীউডেই হলীউড-অনুপ্রাণিত প্রথম নাম। ইয়াৰ পিছত হলীউডৰ অনুকৰণত আৰু বহু নামৰ প্রচলন আৰম্ভ হয়–যিবোৰৰ নিৰ্মাণত ধ্বনিগত সাদৃশ্যৰ কোনো অৰিহণা নাই। এই অনুকৰণমূলক প্রৱণতাৰ অন্যতম উদাহৰণ বলীউড’ (৫)।\nবলীউডৰ চলচ্চিত্র বুলিলে আমি কি বুজো ? একেষাৰে প্রশ্নটোৰ উত্তৰ দিয়াটো বোধহয় সম্ভৱ নহয়। কেতিয়াবা বলীউড শব্দটোৰে ভাৰতীয় চলচ্চিত্ৰক বুজোৱা হয় (৬)। এই সংজ্ঞায়ন দেখ দেখকৈ অযুক্তিকৰ আৰু বিভ্রান্তিকৰ৷ Oxford English Dictionaryত কোৱা হৈছে যে মুম্বাইত নিৰ্মিত popular film industryক শব্দটোৱে সাঙুৰি লয় (৭)। পিছে তেওঁ সংজ্ঞায়ো সমস্যাৰ সৃষ্টি কৰিব পাৰে। কিয়নো মুম্বাইত নির্মিত ছিৰিয়াছ চিনেমা— যিবোৰৰ সৈতে মূলসুঁতিৰ বাণিজ্যিক ধাৰাটোৰ সম্পৰ্ক নাই – তেনে চিনেমাক জানো popular film industryৰ অন্তর্ভুক্ত কৰা যায়? অর্থাৎ উল্লিখিত অভিধানৰ সংজ্ঞা অনুযায়ী বলীউড শব্দটোৱে মুম্বাইৰ সকলোধৰণৰ চলচ্চিত্রক সাঙুৰি নলয়। এই প্রসংগত উল্লেখ কৰিব পাৰি, বিশিষ্ট চলচ্চিত্র বিশেষজ্ঞ এগৰাকীয়ে খোলাখুলিকৈ কৈছে যে বলীউড শব্দটো তেওঁ পছন্দ নকৰে, তেওঁৰ বাবে ইয়াৰ অর্থ হ’ল মচলা ফিল্ম (৮)। বর্তমান আলোচনাত আমিও অধিকাংশ ক্ষেত্ৰত এই অর্থতেই শব্দটো প্রয়োগ কৰিছো।\nপ্রশ্ন হল, মচলা ফিল্মনো কি ? ইয়াৰ বৈশিষ্ট্যই বা কি ? কি ধৰণৰ কায়দা-কিটিপেৰে ই দেশ-বিদেশৰ অগণন দর্শক-শ্রোতাক মন্ত্ৰমুগ্ধ কৰি ৰাখে? মচলা ফিল্মৰ সৰ্বপ্রধান আৰু সর্বপ্রথম উদ্দেশ্য হ’ল শ্রোতা-দৰ্শকৰ মনোৰঞ্জন। অৱশ্যে মুনাফাপ্রণোদিত মনোৰঞ্জনৰ বাহিৰেও মচলা ফিল্মে দর্শক-শ্রোতাৰ মনস্তাত্ত্বিক চাহিদাৰ প্ৰতি লক্ষ্য ৰাখি মানুহৰ মনত নিৰাপত্তাবোধ (যেনে : চিন্তা নাই, মংগলময় পৰমপিতাৰ নির্দেশ মতে চলিছে জগত আৰু জীৱন) আৰু স্বস্তিবোধ (যেনে : শুভশক্তি আৰু অশুভ শক্তিৰ দ্বন্দ্বত অৱশেষত শুভশক্তিৰ জয় হ’বই) উদ্রেক কৰিবলৈও যত্ন কৰে। বাণিজ্যিক সাফল্যৰ কাৰণে মচলা ফিল্মত নানান ধৰণৰ উপাদানৰ সমাৱেশ ঘটোৱা হয়— ইয়াত অপৰাধ জগতৰ খবৰ, ৰোমহৰ্ষক হিংস্ৰতা আৰু শ্বাসৰুদ্ধকাৰী দৃশ্য থাকে, থাকে ৰোমাঞ্চ, হাঁহি-তামাচা, যৌনগন্ধী নাচ-গান, পাৰিবাৰিক সমস্যা, মেলোড্রামা ইত্যাদি। বহু ব্যৱহৃত হোৱাৰ কাৰণে মচলা ফিল্মৰ ফর্মুলাত প্রায়ে নতুন নতুন উপাদান যোগ দিব লাগে, অৱশ্যে সৰহ ক্ষেত্ৰত পুৰণি উপাদানবোৰকেই ঘঁহি-মাজি উপস্থাপন কৰা হয় নতুন ৰূপত। এজন লেখকে এইবিধ ফিল্মৰ প্ৰসংগত কুৰি শতিকাৰ সত্তৰৰ দশকত ৰূপালী পৰ্দাত আধিপত্য বিস্তাৰ কৰা অ্যাংৰি ইয়ং ম্যানৰ কথা উল্লেখ কৰিছে। তেওঁৰ মতে ভাৰতৰ জনপ্রিয় সংস্কৃতিৰ সকলো দিশক প্রতিফলিত কৰা মচলা চিনেমা নগৰৰ শ্রমিক শ্রেণীৰ মাজত বেছ জনপ্রিয়। তেওঁ মচলা ফিল্মত দেখা পাইছে দ্রুত পৰিৱর্তনশীল সমাজত বাস কৰা মানুহৰ আশা-আকাংক্ষা আৰু উদ্বেগৰ প্রতিফলন। (৯)\nঅ্যাংৰি ইয়ং ম্যান : অমিতাভ বচ্চনৰ উত্থান\nঅমিতাভ বচ্চন সন্দৰ্ভত গৱেষণা কৰি বিদ্যায়তনিক স্বীকৃতি পোৱা এগৰাকী গৱেষকৰ Amitabh: The Making ofaSuperstar শীর্ষক গ্রন্থৰ আৰম্ভণিতে এষাৰ তাৎপর্যপূর্ণ উক্তি পঢ়িবলৈ পাওঁ। হিন্দী চিনেমাৰ অগ্রগতিৰ পথত প্রধান তিনিটা পদক্ষেপ হ’ল– শব্দৰ আগমন, ৰঙৰ প্রৱর্তন আৰু অমিতাভ বচ্চনৰ আৱিৰ্ভাৱ (১০)। উক্তিটো যে অতিৰঞ্জিত সেই বিষয়ে কোনো সন্দেহ নাই। তদুপৰি গৱেষকগৰাকীয়ে উল্লেখ কৰা প্রথম দুটা গুৰুত্বপূর্ণ পদক্ষেপৰ সম্পর্ক প্রযুক্তি-বিজ্ঞানৰ বিকাশৰ সৈতে, তৃতীয়টো বহু পৰিমাণে সংপৃক্ত ভাৰতীয় সমাজৰ আৰ্থ-ৰাজনৈতিক বাস্তৱতাৰ সৈতে। অৱশ্যে এই কথা অনস্বীকার্য যে বলীউডৰ চলচ্চিত্ৰত খঙাল যুৱকৰূপে অমিতাভৰ আত্মপ্রকাশে জনপ্রিয় হিন্দী চিনেমাৰ গঢ়-গতি সলাই দিলে। একধৰণৰ বিদ্রোহাত্মক ভংগীয়ে কাহিনী, বক্তব্য, উপস্থাপন, অভিনয় আদিত প্রদান কৰিলে এটা নতুন মাত্রা। ফলস্বৰূপে নাচ-গানৰ ভূমিকা কোনো কোনো ক্ষেত্ৰত গৌণ হৈ পৰিল। জনা যায়, অমিতাভ অভিনীত ‘দীৱাৰ’ৰ কাম প্রায় শেষ হোৱাৰ পিছত সকলোৱে লক্ষ্য কৰিলে যে চিনেমাখনত এটাও গান নাই। তেতিয়াহে ততাতৈয়াকৈ গানকেইটা ‘দীৱাৰ’ত সন্নিৱিষ্ট কৰা হ’ল (১১)। আনহাতে অমিতাভৰ উত্থানৰ ফলত নায়িকাৰ প্রাধান্য আৰু গুৰুত্বও ক্রমে হাস পাবলৈ ধৰিলে (১২)। দীৱাৰত প্রকৃতপক্ষে কোনো নায়িকা নাই। অনিতা (পাৰবীন বাবী) নায়িকা নহয়, প্রতি-নায়িকা (anti-heroine)হে। প্রথম অৱস্থাত তেওঁৰ প্রতি বিজয় (অমিতাভ)ৰ আচৰণৰ ৰুক্ষ নির্লিপ্ততা দেখা যায়। অনিতা সম্পর্কে বিজয়ৰ কটাক্ষপূর্ণ উক্তি : তোমাৰ দৰে তিৰোতাই পোছাকৰ দৰে নামবোৰ সলনি কৰে (১৩)। প্রতি-নায়ক (anti-hero)ৰ মুখত এনে সংলাপ অপ্রত্যাশিত নহয়।\nআক্রমণাত্মক ক্ৰোধৰ মাজেৰে প্রতিবাদ-প্রতিৰোধ ব্যক্ত কৰা চৰিত্র প্রাক-অমিতাভ পর্বৰ হিন্দী চলচ্চিত্ৰতো দেখা গৈছে। সমাজ-বাস্তৱৰ সমস্যা-সংঘাতক প্রতিফলিত কৰিবলৈ বিচৰা চলচ্চিত্ৰত এনে চৰিত্ৰৰ আগমন ঘটাটো তেনেই স্বাভাৱিক কথা। দৃষ্টান্ত হিচাপে আমি ‘মাদাৰ ইণ্ডিয়া’ (১৯৫৭)ৰ বিজুৰ ক্রোধ আৰু প্রতিহিংসাৰ কাহিনী মনত পেলাব পাৰো। গ্রাম্য শোষক সুখীলালৰ ওপৰত প্রতিশোধ লবলৈ বিজুৱে জীয়েকৰ বিয়াৰ দিনাই তেওঁক (সুখীলালক) হত্যা কৰে। বিগত শতিকাৰ সত্তৰৰ দশকত এই ক্রোধ আৰু প্রতিহিংসাক অমিতাভে এক সুকীয়া মাত্রা দিলে। এই অদৃষ্টপূর্ব অভিব্যক্তিৰ আধাৰতেই একাধিক চিনেমাত অ্যাংৰি ইয়ং ম্যানৰ ভাবমূর্তিটো তেওঁ মানুহৰ মনত সুদৃঢ়ভাৱে প্রতিষ্ঠা কৰিবলৈ সক্ষম হ'ল। অমিতাভৰ সংযত অভিনয়, সুনিয়ন্ত্রিত কণ্ঠ, অভিনৱ বাকভংগী, অন্তৰ্ভেদী চাৱনি আৰু শৰীৰৰ অর্থপূর্ণ ভাষাই খঙাল যুৱকৰ উত্তাল অন্তর্জগতখনক এক নতুন ৰূপত মানুহৰ সন্মুখত দাঙি ধৰিলে। আন এটা কথা এই প্রসংগত উল্লেখ্য। ভাবমূর্তি নির্মাণৰ ক্ষেত্ৰত অমিতাভ বচ্চনে চলচ্চিত্ৰৰ পাঠ-বহির্ভূত (extra-textual) উৎসৰপৰাও অলপ সাৰ-পানী পাইছিল যেন লাগে। তেওঁৰ দেউতাক হৰিবনশৰায় আছিল এজন প্রসিদ্ধ কবি। আনহাতে, জৱাহৰলাল নেহৰু ইন্দিৰা গান্ধীৰ পৰিয়ালৰ সৈতে বচ্চন পৰিয়ালৰ ঘনিষ্ঠতা সর্বজনবিদিত। ৰাজীৱ গান্ধীৰ অন্তৰংগ বন্ধু হিচাপে অমিতাভ কংগ্ৰেছী ৰাজনীতিতো সাময়িকভাৱে সোমাই পৰিছিল। এই উপাদানবোৰে পৰোক্ষভাৱে অমিতাভৰ স্ত্রিন ইমেজৰ নিৰ্মাণত কিছু সহায় কৰা বুলি অনুমান কৰিব পাৰি। ক্রোধী যুৱকে ৰূপালী পৰ্দাত প্রায় নিৰংকুশ আধিপত্য বিস্তাৰ কৰাৰ পূর্বে বলীউড বিশ্বৰ উজ্জ্বল তাৰকাৰূপে বন্দিত হৈছিল ৰাজেশ খান্না। উচ্ছ্বাস আৰু কমনীয়তাৰ ৰহণ সানি ৰোমান্টিক নায়কৰ মনোমুগ্ধকৰ ভাবমূর্তি এটা দৰ্শকৰ হৃদয়বেদীত প্রতিষ্ঠা কৰাত ৰাজেশ খান্না সফল হৈছিল বুলি ক’লে নিশ্চয় অত্যুক্তি কৰা নহ’ব। স্বৰাজোত্তৰ কালৰ মোহভংগৰ প্রক্রিয়া আৰম্ভ হোৱাৰ সময়ত তেওঁৰ চিনেমাবোৰে ৰোমাণ্টিকতাই নিমজ আৰু সংগীতে মাধুর্যময় কৰা পথেৰে পলায়নৰ সুযোগ দিছিল মানুহক। পিছে ছুপাৰ ষ্টাৰ হিচাপে জনপ্রিয়তাৰ চূড়াত আৰোহণ কৰিলেও অমিভাত বচ্চনৰ উত্থানৰ লগে লগে ৰাজেশ খান্নাৰ ভাবমূর্তি স্নান পৰিল, তেওঁৰ ঠাই ল'লে যন্ত্রণাদগ্ধ নায়কৰ ক্ষুব্ধ ভাবমূর্তিয়ে—যাৰ কথা-বতৰা, ভাব-ভংগী, চেহেৰা-পাতিত ৰোমান্টিক কোমলতাৰ অভাৱ সহজেই চকুত পৰে। বলীউডৰ পৰিচালক মনমোহন দেশায়ে কোনো লুক-ঢাক নোহোৱাকৈ কৈছে : ডাইৰেক্ট লাভ ষ্ট’ৰিত অমিত হাণ্ডেট পাৰ্চেণ্ট মিছফিট। তেওঁৰ চেহেৰাত সেই প্রেমিক প্রেমিক ভাবটোৱেই নাই। ...অমিত হ’ল ষ্ট্রং ম্যান। যিবোৰ চিত্ৰ তেওঁ ষ্ট্রং ম্যান, সেইবোৰেই সফল। – অমিতাভে অৱশ্যে অন্য ধৰণৰ অভিনয় নকৰা নহয়। হৃষিকেশ মুখাৰ্জীৰ ‘আনন্দ’ত গম্ভীৰ, স্বল্পভাষী আৰু চিন্তামগ্ন ডাক্তৰৰ চৰিত্ৰত তেওঁ কৰা হৃদয়স্পর্শী অভিনয়ৰ কথা আজিও ৰুচিসম্পন্ন দর্শকে সোঁৱৰে। তাৎপর্যপূর্ণভাৱে অন্তর্মুখী ব্যক্তিত্বক সংযত অভিনয়েৰে ৰূপ দিয়াত অমিতাভ যে দক্ষ সেই কথা তেওঁ অভিনয় কৰা কেইটামান মধ্যবিত্ত চৰিত্ৰৰ মাজতেই ধৰা পৰিছিল। পিছলৈ অ্যাংৰি ইয়ং ম্যানৰ ভাবমূর্তি নির্মাণত ব্যক্তিত্বৰ এই বৈশিষ্ট্যবোৰ ব্যৱহাৰ কৰা হয়। লক্ষণীয়, অ্যাংৰি ইয়ং ম্যানৰ জনপ্রিয়তাৰ অবিশ্বাস্য ব্যাপ্তিয়ে অমিতাভ বচ্চনৰ অন্য ধাৰাৰ অভিনয়ৰ স্মৃতি জনমানসত স্থায়ী হ’বলৈ নিদিলে।\nঅ্যাংৰি ইয়ং ম্যানৰ ক্রোধ আৰু প্রতিশোধপৰায়ণতাৰ উৎস নিহিত আছে সামাজিক পিৰামিডৰ নিম্ন দেশত। সত্তৰৰ দশকৰ মাজভাগৰপৰা হিন্দী চলচ্চিত্ৰ জগতত যি প্রাণচাঞ্চল্য দেখা গ’ল তাৰ আঁৰত খঙাল যুৱকৰূপে অমিতাভে অভিনয় কৰা জনপ্রিয় চিনেমাবোৰৰ বিপুল অৰিহণা থকা বুলি জনা যায়। (১৫) এই চিনেমাবোৰত তেওঁ প্রতিফলিত কৰিছে প্ৰৱঞ্চনা, অবিচাৰ, বঞ্চনা আৰু দাৰিদ্ৰ্যৰ কবলত পৰা মানুহৰ সমস্যাজৰ্জৰ জীৱন-কাহিনীক। ফলস্বৰূপে তেওঁৰ স্ত্রিন ইমেজ প্রতিবাদী বার্তাৰ বাহক হৈ পৰিল, তেওঁৰ মাজত মানুহে পীড়িত আৰু উপেক্ষিত মানুহৰ কণ্ঠস্বৰ শুনিবলৈ পালে : Bachchan came to be identified with the dominated,afigure of resistance who appeared to speak for the working classes and other marginalised groups.” (১৬)। ইয়াৰ অৰ্থ এয়া নহয় যে আ্যাংৰি ইয়ং ম্যানে স্থিতাৱস্থাক সজোৰে প্রত্যাহ্বান জনাইছিল বা ৰেডিকেল পৰিৱৰ্তনৰদ্বাৰা তেওঁ সমাজৰ বিধি-ব্যৱস্থাৰ পুনর্গঠন কামনা কৰিছিল। যথাস্থানত এই বিষয়ে আভাস দিবলৈ যত্ন কৰিম। ক্রোধী যুৱকৰ চৰিত্ৰ ৰূপায়ণ কৰা চলচ্চিত্রই অমিতাভৰ জীৱনলৈ আনিলে সুদূৰপ্ৰসাৰী ৰূপান্তৰ। এই প্রসংগত সমালোচকসকলে তিনিখন ফিল্মৰ নাম বিশেষভাৱে উল্লেখ কৰে— ‘জঞ্জীৰ’ (১৯৭৩), 'দীৱাৰ' (১৯৭৫) আৰু ‘শ্বোলে’ (১৯৭৫)। তিনিওখন ফিল্মৰ স্ক্রিপ্ট লেখক চেলিম-জাভেদ। দৰাচলতে“জঞ্জীৰ’ৰ বুকুতেই অ্যাংৰি ইয়ং ম্যানৰ জন্ম। ‘দীৱাৰ’ত চেলিম-জাভেদে এই ইমেজকেই কামত লগালে। ‘দীৱাৰ’ৰ পিছত অমিতাভৰ স্ক্ৰিন ইমেজে অভাবনীয় জনপ্ৰিয়তা আৰু স্থায়িত্ব লাভ কৰিলে। কিছু ভিন্নতা লক্ষ্য কৰা গ’লেও ‘শ্বোলে’তো অন্তর্মুখী ক্রুদ্ধ ইমেজৰ ধাৰাবাহিকতা দেখা যায়। বর্তমান নিবন্ধত উল্লিখিত চিনেমা তিনিখনৰ প্রতি চকু দিম যদিও দীৱাৰৰ ওপৰত বিশেষ গুৰুত্ব দিয়া হ’ব, কিয়নো Deewaar is the basic text of Amitabh Bachchan. (১৮) ‘দীৱাৰ’ত বিজয় (অমিতাভ)ৰ বিদ্রোহৰ অভিব্যক্তি বহুমাত্রিক— অন্যায়কাৰী, পুলিচ, ঈশ্বৰ কোনো তেওঁৰ কোপদৃষ্টিৰপৰা ৰেহাই পোৱা নাই। আনহাতে, সেই বিদ্রোহৰ যি ট্ৰেজিক পৰিণতি সি আজিও চলচ্চিত্র বেত্তাৰ আলোচনাৰ বিষয় হৈ আছে।\nচলচ্চিত্ৰৰ পটভূমি : অ্যাংৰি ইয়ং ম্যান আৰু সত্তৰৰ দশক\nচলচ্চিত্ৰৰ অধ্যয়ন একাধিক দৃষ্টিকোণৰপৰা হ'ব পাৰে। চলচ্চিত্ৰৰ স্বীয় নন্দনতত্ত্বৰ ভিত্তি পর্যালোচনাৰ প্রয়োজন নিশ্চয় আছে। নৈঃশব্দ্যৰ অর্থপূর্ণ ব্যৱহাৰৰপৰা কেমেৰাৰ মুভমেণ্টৰ ব্যঞ্জনা— সকলো দিশ এনে পর্যালোচনাই সাঙুৰি লয়। কিন্তু অর্থনৈতিক-সামাজিক-নৈতিক বৈশিষ্ট্যবোৰক আওকাণ কৰি চলচ্চিত্ৰৰ মর্মবস্তু তথা জনপ্রিয়তাৰ-অজনপ্রিয়তাৰ ৰহস্যোদঘাটন কৰাটো জানো সম্ভৱ? অন্যভাৱে ক’বলৈ গ’লে, সমাজতাত্ত্বিক দৃষ্টিকোণৰপৰাও চিনেমাৰ অধ্যয়ন দৰকাৰ। এনে অধ্যয়নে চিনেমাৰ কেতবোৰ গুৰুত্বপূর্ণ দিশৰ উপৰি সমাজৰ গঢ়-গতিৰ ওপৰতো আলোকপাত কৰে।\nসম্প্রতি এচাম লেখক-সমালোচকে হিন্দী চিনেমাৰ সমাজতাত্ত্বিক দিশটোৰ প্রতি চকু দিছে। দৃষ্টান্ত হিচাপে আমি সুপ্রসিদ্ধ অভিনেতা দিলীপ কুমাৰৰ বিষয়ে অর্থনীতিবিদ মেঘনাদ দেশায়ে লিখা কিতাপখনলৈ আঙুলিয়াব পাৰো। তেওঁ কৈছে যে স্বৰাজোত্তৰ কালত মানুহৰ মেজাজ সলনি হোৱা হেতুকে দিলীপ কুমাৰে অভিনয় কৰা চৰিত্ৰবোৰৰ লক্ষণে বেলেগ হ'ল। জৱাহৰলাল নেহৰুৰ প্রধান মন্ত্রিত্বৰ সময়ছোৱাত দিলীপ কুমাৰে বহু ছবিত অভিনয় কৰিছিল। তেতিয়াৰ যি আশাবাদ আৰু আদর্শপৰায়ণতা তাৰ প্রতিফলন দিলীপ কুমাৰে ৰূপায়ণ কৰা চৰিত্ৰবোৰত স্পষ্ট : And it was at this time that Dilip Kumar developedarange of higly popular characters that reflected the idealism and optimism of that period, characters that inspired Indian youth and were often imitated by them. (১৯) এইধৰণৰ পর্যবেক্ষণৰ ওপৰত ভৰ দি আমি অৱলীলাক্রমে এটা সিদ্ধান্তলৈ আহিব পাৰো : বলীউডৰ ফিল্মক কেৱল আজগুবি কল্পনাৰে পৰিপূৰ্ণ সস্তীয়া সংস্কৃতিৰ উপেক্ষণীয় ধাৰা বুলি একেকোবেই নাকচ কৰিলে আমি তাৰ সমাজতাত্ত্বিক গুৰুত্ব আৰু উৎসৰ সম্ভেদ নাপাম। দ-কৈ ফঁহিয়াই চালে বুজিবলৈ অসুবিধা নহয় যে জনপ্রিয় বাণিজ্যিক ফিল্মেও পৰোক্ষ আৰু/বা আংশিকভাৱে সমাজ-বাস্তৱক প্রতিফলিত কৰে। আন এটা কথা প্রসংগক্রমে উল্লেখ কৰা উচিত হ’ব যেন লাগে। বলীউডৰ চলচ্চিত্ৰত সাধাৰণতে পলায়নৰ যি প্রৱণতা চকুত পৰে সিও এক অৰ্থত আওপকীয়াকৈ সমাজ-বাস্তৱকেই প্রতিফলিত কৰে। কিয়নো সামাজিক/পাৰিবাৰিক জীৱনত উদ্বেগ, অতৃপ্তি সমস্যা আদিৰদ্বাৰা পীড়িত হৈ উদ্ধাৰৰ কোনো উপায় নাপালে মানুহে সাধাৰণতে আত্মবিস্মৃতিৰ মাজত সকাহ বিচাৰে, পলায়নৰ পথত স্বেচ্ছাই খোজ দিয়ে।\nস্বৰাজোত্তৰ ভাৰতত প্ৰথমপিনে যিবোৰ চলচ্চিত্ৰই আশা আৰু আদৰ্শবাদৰ বাণী বিয়পাইছিল সিবোৰৰ আলোচনা প্ৰসংগত বাৰে বাৰে জৱাহৰলাল নেহৰুৰ নাম উচ্চাৰিত হয়। দীৰ্ঘদিনীয়া সংগ্ৰামৰ অন্তত, অশেষ ত্যাগ আৰু তিতিক্ষাৰ বিনিময়ত, প্ৰত্যক্ষ ঔপনিৱেশিক শাসনৰপৰা মুক্ত হৈ মানুহে এখন নতুন ভাৰত গঢ়াৰ সপোন দেখিছিল— য’ত জনসাধাৰণে দুবেলা দুমুঠি খাবলৈ পাব, ৰ’দ-বতাহ-বৰষুণৰপৰা নিজকে ৰক্ষা কৰিবলৈ পাব আশ্ৰয়স্থল। এই সপোনত কিছু পৰিমাণে সাৰ-পানী যোগাইছিল নিজকে সমাজতন্ত্ৰবাদী বুলি ঘোষণা কৰা নেহৰুৰ ভাব আৰু ভাষণে। দিলীপ কুমাৰৰ দৰে প্ৰতিভাৱান অভিনেতাৰ চলচ্চিত্ৰত এই নতুন বাতাৱৰণৰ প্ৰভাৱে কিধৰণৰ পৰিৱৰ্তন আনিছিল তাৰ আমি আভাস দিছোঁ মেঘনাদ দেশাইৰ ব্যাখ্যাৰ ওপৰত ভৰ দি। অন্যান্য চলচ্চিত্ৰতো এই প্ৰভাৱৰ সাক্ষ্য লক্ষ্য কৰা যায়। মেহবুব খানৰ ‘মাদাৰ ইণ্ডিয়া’ (১৯৫৭)ক এজন সমালোচকে ‘a very fine advertisement for Nehruvian socialism and an indictment of private enterprise’ বুলি প্ৰশংসা কৰিছে। (২০) ‘মাদাৰ ইণ্ডিয়া’ৰ গানত স্বৰাজোত্তৰ কালৰ উচ্ছ্বসিত মেজাজ আৰু গভীৰ আশাবাদৰ সুৰ স্পষ্ট : ‘দুখ ভৰে দিন বিত’ৰে ভৈয়া/আব সুখ আয়োৰে। (২১) কেইবছৰমানৰ পিছত মুক্তি পোৱা ‘হাম হিন্দুস্তানী’ নামৰ চিনেমাখনত আমি ৰূপান্তৰকাৰী আকাংক্ষা আৰু অটল আত্মপ্ৰত্যয়ৰ বাৰ্তা শুনো : ‘ছোড়ো কাল কি বাত, কাল কি বাত পুৰাণি/ নয়ী দৌৰ পে লিখেংগে, মিল কৰ নয়ী কাহানী, হাম হিন্দুস্তানী’।\nসদ্যলব্ধ স্বাধীনতাই জন্ম দিয়া আশাবাদ বেছি দিন সজীৱ হৈ নাথাকিল। ‘মাদাৰ ইণ্ডিয়া’ত জনৈক সমালোচকে যি ‘Nehruvian Socialism’ আৱিষ্কাৰ কৰিছে সেয়া কিধৰণৰ সমাজবাদ সেই বিতৰ্কলৈ নগৈও ক’ব পাৰি যে দেশখনক দাৰিদ্ৰ্য, নিবনুৱা সমস্যা, অশিক্ষা, ৰোগ-ব্যাধি আদিৰপৰা মুক্ত কৰাত নেহৰু দৰাচলতে সফল নহ’ল।(২২) এই ব্যৰ্থতাক নিৰ্বাচনী পুঁজিলৈ ৰূপান্তৰিত কৰি নেহৰু-দুহিতা ইন্দিৰা গান্ধীয়ে ১৯৭১ চনত ‘গৰিবি হটাও’ শ্লোগানেৰে দিগ্বিদিক মুখৰিত কৰিবলৈ ধৰিলে। শ্লোগানটোৰ ফোঁপোলা আৰু উপৰুৱা চৰিত্ৰ সত্তৰৰ দশকৰ প্ৰথমফালৰ খাদ্যাভাৱ আৰু মূল্যবৃদ্ধিয়ে বঢ়িয়াকৈ দেখুৱাই দিলে। (২৩) এটা বছৰতেই— ১৯৭১-৭২ত মূল্যবৃদ্ধিৰ হাৰ আছিল শতকৰা বাইশ। নাগপুৰ, মুম্বাই আদি ঠাইত খাদ্যৰ কাৰণে সংঘটিত ‘দাংগা’ (food riot)ই প্ৰশাসনৰ কাৰণে গুৰুতৰ সমস্যাৰ সৃষ্টি কৰিলে। কেৰালাত ছাত্ৰই খাদ্য কঢ়িওৱা লুট কৰাৰ পিছত স্কুল-কলেজ বন্ধ কৰি দিয়া হ’ল। (২৪) শ্ৰমিক শ্ৰেণী আৰু ছাত্ৰশক্তি জঁপিয়াই পৰিল জংগী আন্দোলনত। বিহাৰত ভাৰতৰ কমিউনিষ্ট পাৰ্টিৰ নেতৃত্বত মূল্যবৃদ্ধি আৰু অন্যান্য ইছ্যুক কেন্দ্ৰ কৰি ব্যাপক বিক্ষোভ দেখা গ’ল। প্ৰবীণ গান্ধীবাদী নেতা জয়প্ৰকাশ নাৰায়ণে অপশাসন, দুৰ্নীতি, চোৰাং কাৰবাৰ আদিৰ বিৰুদ্ধে আন্দোলনত নামিল। পশ্চিমবংগত নক্সালবাৰীত কৃষকসকলে সংগঠিতভাৱে আৰম্ভ কৰিলে সশস্ত্ৰ সংগ্ৰাম। এই সংগ্ৰামৰ উত্তাপ অন্যান্য প্ৰদেশতো অনুভূত হ’বলৈ ধৰিলে। শিল্পী-সাহিত্যিক-বুদ্ধিজীৱীৰ একাংশৰ ওপৰতো ইয়াৰ কিছু প্ৰভাৱ নপৰাকৈ নাথাকিল। শ্ৰমিক-কৰ্মচাৰীৰ আন্দোলনৰ আটাইতকৈ ব্যাপক আৰু বিস্ফোৰক অভিব্যক্তি দেখা গ’ল ১৯৭৪ চনৰ ৰে’লৱে ধৰ্মঘটত। সন্ত্ৰস্ত চৰকাৰে আন্দোলনটো অবৈধ ঘোষণা কৰিলে। এবছৰ পিছতেই আহিল ইন্দিৰা গান্ধীয়ে আৰোপ কৰা কুখ্যাত জৰুৰীকালীন অৱস্থা।(২৫)\nএই ৰাজনৈতিক আলোড়ন আৰু আৰ্থ-সামাজিক সংকটৰ পটভূমিতেই অ্যাংৰি ইয়ং ম্যানৰ উত্থান আৰু আধিপত্যৰ চমকপ্ৰদ কাহিনীটো বিচাৰ কৰা যুগুত। ক্ৰমবৰ্ধমান দাৰিদ্ৰ্য, দুৰ্নীতি, হিংসা, প্ৰশাসনিক ব্যৰ্থতা আদিৰ হেঁচাত জৰ্জৰিত জনমানসত ক্ৰমে পুঞ্জীভূত হৈছিল ক্ষোভ, উদ্বেগ, হতাশা আৰু নিৰাপত্তাহীনতা। এই বহুমাত্ৰিক মেজাজৰ বিস্ফোৰক প্ৰকাশ মানুহে দেখা পালে অমিতাভ বচ্চনৰ স্ক্ৰিন ইমেজত। আমি আগতেই উল্লেখ কৰিছোঁ কেনেকৈ স্বৰাজোত্তৰ কালৰ সপোন-প্ৰণোদিত আশাবাদে দিলীপ কুমাৰৰ অভিনয়ৰ মাজেৰে মূৰ্ত ৰূপ পাইছিল। সত্তৰৰ দশকৰ আৰম্ভণিত, কিন্তু ভিন্ন ঐতিহাসিক পৰিস্থিতিত অমিতাভে অন্য এক ভংগীৰে গণ-মেজাজক প্ৰতিফলিত কৰিলে। চলচ্চিত্ৰ বিশেষজ্ঞসকলে এই দিশটোত ওপৰত যথাযথভাৱে গুৰুত্ব দি অ্যাংৰি ইয়ং ম্যানৰ সমাজতাত্ত্বিক উৎসৰ আভাস দিছে :\nThere was urban crime, spiralling inflation, corrupt and sectarian politics… Out of the windows went the kind of romanticism associated with Rajesh Khanna, for example. The public was looking forahero and Amitabh Bachchan fitted the bill perfectly. (২৬)\nসমাজবিজ্ঞানী বিনয় লালে ‘দীৱাৰ’ৰ প্ৰসংগত যি ব্যাখ্যা দাঙি ধৰিছে তাতো সমকালীন প্ৰেক্ষাপটৰ উল্লেখ পাওঁ : অ্যাংৰি ইয়ং ম্যানে— যাক তেওঁ ‘new urban hero’ বুলিছে— সেই যুৱকজনে প্ৰতিনিধিত্ব কৰিছে এনে এটা প্ৰজন্মৰ ক্ৰোধ যাৰ সপোনবোৰ ইতিমধ্যে বিধ্বস্ত। (২৭) এই স্বপ্নৰহিত— বা সঠিকভাৱে ক’বলৈ গ’লে দুঃস্বপ্নগ্ৰস্ত প্ৰজন্মৰ প্ৰতিনিধিৰ স্ক্ৰিন ইমেজ দিলীপ কুমাৰ বা ৰাজ কাপুৰতকৈ পৃথক হোৱাটো স্বাভাৱিক। নগৰীয়া পৰিৱেশত ৰাজ কাপুৰেও অন্যায়-অবিচাৰৰ সন্মুখীন হোৱা দেখা যায়। কিন্তু তেওঁ অভিনয় কৰা চৰিত্ৰবোৰৰ কণ্ঠ আৰু কামত অ্যাংৰি ইয়ং ম্যানৰ প্ৰাবল্য তথা কাঠিন্য অনুপস্থিত। ৰাজ কাপুৰৰ মুখত লাগি থকা সৰল হাঁহি, বিস্ময়ভৰা চাৱনি আৰু অসহায় দেহভংগী অমিতাভ বচ্চনৰ অভিনয়ত দেখা নাযায়। অমিতাভ এটা বেলেগ যুগৰ সৃষ্টি।\nউদ্ধৃতি তথা তথ্যৰ উৎস আৰু প্ৰাসংগিক টোকা :\n১. শৰ্মা সত্যেন্দ্ৰনাথ (সম্পাদিত), জ্যোতিপ্ৰসাদ ৰচনাৱলী, গুৱাহাটী, ১৯৮১, পৃঃ ৪৭৯। জ্যোতিপ্ৰসাদৰ জীৱনীৰপৰা জনা যায় যে পৰমানন্দ আগৰৱালাই ১৯৩৪ চনতহে ‘চিত্ৰবন’ উদ্বোধন কৰে। (I.P. Chowdhury, Jyotiprasad Agarwalla, Delhi, 1986, P. 24)।\n২. উল্লেখ্য, ‘জয়মতী’ৰ প্ৰসংগত জ্যোতিপ্ৰসাদে হলীউডৰ কথা কোৱা নাই। কৈছে ‘ইংৰাজী আৰু ৰুছীয় ফিল্ম’ৰ আৰ্হিৰ কথা। (সত্যেন্দ্ৰনাথ শৰ্মা সম্পাদিত জ্যোতিপ্ৰসাদ ৰচনাৱলী, পৃঃ ৪৮০)\n৩. D. Bose, Brand Bollywood : A new Globel Entertainment Order, New Delhi, 2006, P. 11।\n৪. বিখ্যাত ইঞ্জিনিয়াৰ কেপ্টেন টালিৰ নাম স্মৰণীয় হৈ ৰ’ল টালিগঞ্জ নামটোত। (বিনয় ঘোষ, কলকাতা শহৰেৰ ইতিবৃত্ত, কলকাতা, ১৯৮৩, পৃঃ ২০৪)\n৫. অন্যান্য দেশৰ দেশৰ ক্ষেত্ৰতো এই অনুকৰণমূলক প্ৰৱণতাৰ দৃষ্টান্ত আছে। যেনে : নাইজেৰিয়াৰ চিনেমাক বুজাবলৈ Nollywood আৰু পাকিস্তানৰ চিনেমাক বুজাবলৈ Lollywood নামটো ব্যৱহাৰ কৰা হয়। (Rachael Dwyer, 100 Bollywood Films, New Delhi, 2005 P. 5) মজাৰ কথা হ’ল, আজিকালি Tollywoodএ তেলেগু চিনেমাকো বুজায়।\n৭. D.Bose, Brand Bollywood, P. 11\n৮. Rachael Dwyer, 100 Bollywood Films, P. 6\n৯. R.K. Dudrah, Bollywood : Sociology Goes to the Movies, New Delhi, 2006, P. 178। মচলা ফিল্মৰ এটা ভাল দৃষ্টান্ত হিচাপে লেখকে অমিতাভ বচ্চনে অভিনয় কৰা ‘দীৱাৰ’ৰ কথা কৈছে।\n১০. Susmita Dasgupta, Amitabh: The Making ofaSuperstar, New Delhi, 2006, P. xi\n১১. সৌম্য বন্দোপাধ্যায়, অমিতাভ বচ্চন, কলকাতা, ১৯৯৬, পৃঃ ২১৭।\n১২. Susmita Dsagupta, Amitabh, P. 52 ‘জঞ্জীৰ’ আৰু ‘দীৱাৰ’ত বিন্দু আৰু পাৰবীন বাবীৰ উত্তেজক নৃত্যৰ সময়ত বিজয়ৰ (অমিতাভ)ৰ নিৰ্লিপ্ত ভংগী মন কৰিবলগীয়া।\n১৩. Shoma A. Chatterji, Subject: Cinema, Object : Women- A study of the Protrayal of Woman in Indian Cinema. Calcutta, P. 180।\n১৪. সৌম্য বন্দোপাধ্যায়, অমিতাভ বচ্চন, ১৯২। দেশাইৰ শেষ বাক্যটোৰ সৈতে একমত হ’ব নোৱাৰি। ‘আনন্দ’ (১৯৭০), ‘অভিমান’ (১৯৭৩) আদি জনপ্ৰিয় চলচ্চিত্ৰত অমিতাভৰ অভিনয় প্ৰতিভাৰ পৰিচয় পোৱা যায়। এইবোৰত তেওঁ ‘ষ্ট্ৰং ম্যান’ৰ অভিনয় কৰা নাই।\n১৫. Jyotika Virdi, The Cinematic Imagination: Indian popular Films as social History, Ranikhet, 2008 P. 107।\n১৬. M. Madhab Prasad, Ideology of the Hindi Film: A Historical Construction, Delhi, P. 138।\n১৭. Ibid, P. 140।\n১৮. Susmita Dasgupta, Amitabh, P. 19।\n১৯. M. Desai, Nehru’s Hero Dilip Kumar in the Life of India, 2004, P. 3। পৰৱৰ্তী কালত নেহৰু-দুহিতা ইন্দিৰা গান্ধীৰ হৈ দিলীপ কুমাৰে প্ৰচাৰ চলাইছিল। (Ibid, P. 128)\n২০. Ziya Us Salam ed, Housefull : The Golden Age of Hindi Cinema, Noida, 2012, P. xvii।\n২১. ‘মাদাৰ ইণ্ডিয়া’ৰ অন্য এটা গীতত শুনো হতাশাৰ সুৰ, যি সুৰত সম্ভৱতঃ মৃদুভাৱে ধ্বনিত হৈছে আশাভংগৰ অভিজ্ঞতা : ‘দুনিয়া মে হাম আয়ে হ্যায় তো জিনাহি পৰেগা/ জীৱন হ্যায় অগৰ জহৰ তো পিনাহি পৰেগা।’\n২২. N.N Bohra/S. Bhattacharya ed, Looking Back: India in the Twentienth Century, New Delhi, 2001, P. 55 দাৰিদ্ৰ্য দূৰ কৰিব নোৱৰাটো আছিল স্বৰাজোত্তৰ কালৰ প্ৰধান ব্যৰ্থতা : ‘In fact available evidence suggests that there was virtually no reduction of poverty, especially rural poverty, in India for most of the three decades that followed the launch of the First Five Year Plan in 1951.’ (J. Dreze/ A. Sen, An Uncertain Glory: India and its Contradiction, London, 2013, PP. 22-23) পৰৱৰ্তী পাদটীকাত উল্লেখিত দুখৰ গীতটো হয়তো গ্ৰাম্য দাৰিদ্ৰৰেই সাংগীতিক প্ৰতিফলন।\n২৩. P.K. Verma, The Great Indian Middle Class, New Delhi, 2003, P. 85।\n২৪. Ibid, P. 84\n২৫. M.K. Sanyal/A. Ghosh ed. Culture, Socity and Development in India: Essays for Amiya Bagchi, New Delhi, 2009, P. 141; Bhawana Somaaya et al, Mother Maiden Mistress: Women in Hindi Cinema. 1959-2010, Noida, 2012, PP. 70-71; V. Lal, Deewaar: The Footpath, The City and the Angry Young Man, New Delhi, 2011, PP. 20-21.\n২৬. K.M. Gokulsing/W. Dissanayake, Indian Popular Cinema: A narrative of Cultural Change, New Delhi, 1998, P. 46. অ্যাংৰি ইয়ং ম্যানৰ উত্থানৰ সামাজিক-ৰাজনৈতিক পটভূমিৰ প্ৰসংগ অন্যান্য লেখকেও উল্লেখ কৰিছে। (দ্ৰষ্টব্য: Bhawana Somaaya et al, Mother Maiden Mistress, P. 76; Jyotika Virdi, The Cinematic Imagination, P. 178) এইখিনিতে উল্লেখ কৰা অপ্ৰাসংগিক নহ’ব যে বিশ্ববিশ্ৰুত পৰিচালক সত্যজিৎ ৰায়ৰ চলচ্চিত্ৰৰ বিষয়বস্তুকো সমকালৰ সমস্যা-সংকটে প্ৰভাৱিত কৰিছিল। শৰ্মিলা ঠাকুৰে যোৱা বছৰ কলকাতাত অনুষ্ঠিত সত্যজিৎ ৰায় স্মাৰক বক্তৃতাত এই দিশটোলৈ আঙুলিয়াই ‘প্ৰতিদ্বন্দ্বী’, ‘জন-অৰণ্য’ আৰু ‘সীমাবদ্ধ’ নামৰ চলচ্চিত্ৰ তিনিখনৰ কথা উল্লেখ কৰিছে। (The Telegraph, 1&2 Dec. 2013)\n২৭. V. Lal, Deewaar, P. 63\nবিষয় চিনেমা ধৰ্ম ৰাষ্ট্ৰ সমাজ\nNo Comments : "সমাজ, ধর্ম, ৰাষ্ট্ৰ আৰু অ্যাংৰি ইয়ং ম্যান (প্রসেনজিৎ চৌধুৰী)"


কুঁৱলীৰ আস্বাদনে সামৰি লোৱা আঘোণ আৰু পুহ । অসমীয়া গাঁৱলীয়া চহা জনজীৱনৰ আটাইতকৈ উৎসৱমুখৰ সময়। কেউফালে কেৱল ব্যস্ততা।সততে এনে দিনবোৰত গাঁৱৰ ঘৰবোৰতকৈ পথাৰত বেছি মানুহ। মা, জেতুকী পেহী, আজলী খুৰীহঁতে পথাৰত ৰবাব টেঙাৰে মহলা মাৰে, কলপাতত লাইশাক আৰু পুৰামাছৰ পিটিকাৰে বান্ধি নিয়া ভাতৰ টোপোলাটোৰ কথা নকলে আধৰুৱা হৈ ৰব পথাৰৰ জুতি ।\nসৰুতে লেচেৰী বুটলি পোৱা ধানবোৰ বিক্ৰি কৰি মিঠাই খোৱাৰ আনন্দয়ে সুকীয়া আছিল। আৰু দিনটো পথাৰত ঘূৰি ফুৰি ধানৰ পাতে কাটি দমলা কৰা ভৰি দুখন সন্ধিয়া ধুবলৈ থেৰো গেৰু কৰোঁতে মাৰ চিটিপনিৰ কথা নকলে কেনেকৈ পূৰ্ণ হব পথাৰ পুৰাণ ! ধান কটোতে আৰু ডাঙৰি কঢ়িয়াওতে হোৱা সেই চিনাকি শব্দটো আৰু শৈশৱৰ লগৰী নৰা পেঁপাৰ সুৰ !\n ক্ৰমাৎ শীত বাঢ়ি আহে। স্কুলৰ পৰীক্ষাবোৰো শেষ হয়। অপেক্ষাৰ অন্ত পৰে । এতিয়া এমাহ নিজৰ ইচ্ছামতে খেলা ধূলাৰ দিনবোৰ পায়হি। সন্ধিয়া আৰম্ভ হয় জুহালৰ পৰ্ব। চুবুৰীৰ দুই চাৰিজন ককা একেলগে গোট খাই জুহালৰ কাষত বহে, পঢ়াৰ পৰা মুক্তি পায় আমিও শাৰী পুৰাওহি । খৰাহিত গোটাই লোৱা অসমীয়া ফুল আলু পুৰি খাই খাই শুনি যাওঁ ককাহঁতে মাজুলীত ধৰা বৰালি মাছ, চাহ বাগানত দেখা গাখীৰ যেন বগা চাহাব,প্ৰথম মটৰ গাড়ীত উঠাৰ অভিজ্ঞতা,৫০ চনৰ ভূমিকম্পৰ কাহিনী ইত্যাদি ইত্যাদি । আজি যান্ত্রিকতাৰ মাজত খেপিয়াই ফুৰো সৰুতে একেখন কম্বলৰ তলতে ককাৰ সৈতে ৬-৭টাকৈ নাতিনি বিছনাত উঠি ৰাজকুঁৱৰী, পৰী আৰু কত যে কি সাধু শুনা, আৰু ককা আইতাৰ গাৰ পৰা ওলোৱা সেই ধোঁৱা মিশ্ৰিত মিঠা মিঠা গোন্ধটো!\nসেইবোৰো এতিয়া সাধু!\nইংৰাজী বৰ্ষটোৰ অন্তিম মাহ । পোৱা নোপোৱাৰ খতিয়ান যোগোটোৱাৰ মাহ। আগতেই স্থিৰ কৰা লক্ষ্য বোৰৰ বাকছবোৰ খুচৰি চোৱাৰ সময়।পোৱা বোৰক আঁকোৱালি নোপোৱা বোৰক আজুৰি অনাৰ সংকল্প লোৱাৰ সময়।উখোৰা মুখোৰা জীৱন বাটত বহুতো হেৰুৱাই ভাগি পৰো যদিও নতুনকৈ আগমন ঘটাবোৰক স্বাগতম জনোৱাৰ সময়।\n বিগত বৰ্ষত আমি কেইবাটিও উজ্জ্বল নক্ষত্ৰ হেৰুৱালোঁ।তাৰে ভিতৰত বলীউদৰ শশী কাপুৰ আৰু অসমীয়া ছবি জগতৰ সিংহ, সুদৰ্শন অভিনেতা বিজু ফুকন। দুয়োগৰাকী পুৰোধা ব্যক্তিলৈ সম্পাদকীয় মেজৰ পৰা শ্ৰদ্ধাঞ্জলি জ্ঞাপন কৰিলোঁ । "হে মহান, যতেই আছা কুশলে থাকা"।\n পুনঃ, ডিচেম্বৰত পুৰণি বছৰক বিদায় দিয়াৰ মুহূৰ্তত সকলোৱে মিলি বনভোজ খোৱাৰ বাবে চাগৈ সকলো সাজু হৈছে। সদৌতিলৈ অনুৰোধ বনভোজ খালেও যাতে আমি বনভোজৰ ঠাই সমূহ নিজেই চাফা চিকুণ কৰো। কাৰণ সেই ঠাই বোৰলৈ আমি এদিনৰ বাবে যাওঁ আৰু আমাৰ এদিনৰ আনন্দৰ বাবে যাতে প্ৰকৃতিৰ কোনো হানি নহয় তাৰ প্ৰতি লক্ষ্য ৰখাটো জানো আমাৰে কৰ্তব্য নহয়? আনন্দ কৰক কিন্তু আপোনাৰ আনন্দ যাতে আনৰ বিষাদৰ কাৰণ নহওক।\nসকলোলৈ শীতৰ উমাল শুভেচ্ছাৰে


Assam-Mizoram Clash: এতিয়াও অশান্ত সীমান্ত! অসমৰ বিদ্যালয় গৃহত মিজো দুৰ্বৃত্তৰ বিস্ফোৰণ– News18 assam\nAssam-Mizoram Clash: এতিয়াও অশান্ত সীমান্ত! অসমৰ বিদ্যালয় গৃহত মিজো দুৰ্বৃত্তৰ বিস্ফোৰণ\nদুষ্কাৰ্য বন্ধ নকৰিলে আকৌ অৰ্থনৈতিক অৱৰোধ গঢ়ি তোলাৰো হুংকাৰ প্ৰদান কৰিছে কৃষক নেতাৰ।\nপুনৰ বিস্ফোৰণত কঁপিল হাইলাকান্দি জিলাৰ অসম–মিজোৰাম আন্তঃৰাজ্যিক সীমান্ত। যোৱানিশা প্ৰায় ১১.৩০ বজাত পুনৰ মিজো দুৰ্বৃত্তই অসমৰ এখন চৰকাৰী বিদ্যালয়ত গ্ৰেনেড নিক্ষেপ কৰে। হাইলাকান্দি জিলাৰ কাটলিছেৰা সমষ্টিৰ কচুৰথল অঞ্চলৰ ছাহেবমাৰা ফাকুয়াপুঞ্জি নিম্ন প্ৰাথমিক বিদ্যালয়ত যোৱানিশা মিজোৰামৰ ফালৰ পৰা অহা অচিনাকি দুৰ্বৃত্তই নিক্ষেপ কৰে এই গ্ৰেনেড।\nএই গ্ৰেনেড নিক্ষেপৰ ফলত ক্ষতিগ্ৰস্ত হৈছে বিদ্যালয় গৃহ। বৰ্তমান হাইলাকান্দিৰ আৰক্ষী অধীক্ষক গৌৰৱ উপাধ্যায় আৰু ৰামনাথপুৰ থানাৰ ভাৰপ্ৰাপ্ত বিষয়া লিটন নাথৰ নেতৃত্বত আৰক্ষী বাহিনী গৈ ঘটনাস্থলীত উপস্হিত হৈছে।\nউল্লেখ্য, ইয়াৰ পূৰ্বে যোৱা ফেব্ৰুৱাৰী মাহত একে এলেকাৰ মুল্লিবালা নিম্ন প্ৰথমিক বিদ্যালয়ত শিক্ষা বিভাগৰ ফালৰ পৰা নিৰ্মাণ হোৱা শৌচালয় আৰু পানীৰ টেংকিত বোমা বিস্ফোৰণ কৰিছিলে মিজো দুৰ্বৃত্তই। যোৱা ২৬ জুলাইত কাছাৰ জিলাৰ লাইলাপুৰত মিজোৰাম আৰক্ষী আৰু একাংশ মিজো দুৰ্বৃত্তই আক্ৰমণ চলাই হত্যা কৰিছিল ৬গৰাকী অসম আৰক্ষীৰ জোৱানক।\nইয়াৰ প্ৰতিবাদত অসমৰ ৰাইজে মিজোৰামৰ বিৰুদ্ধে অৰ্থনৈতিক প্ৰতিবাদ কৰিছিল। কিন্তু ৰাজ্য চৰকাৰে মিজোৰামৰ লগত শান্তি আলোচনাত বহি অসমৰ ৰাইজক হেঁচা প্ৰয়োগ কৰি অৱৰোধ মুক্ত কৰিছিল।\nইপিনে এই ঘটনাত প্ৰতিক্ৰিয়া ব্যক্ত কৰি এই কাৰ্যত মিজো সংগঠন MZP আৰু YMA জড়িত থকাৰ অভিযোগ উত্থাপন কৰিছে ৰাইজৰ দলৰ কেন্দ্ৰীয় সাংগঠনিক সম্পাদক জহিৰ উদ্দিন লস্কৰে। লগতে মিজোৰামে এনে দুষ্কাৰ্য বন্ধ নকৰিলে আকৌ অৰ্থনৈতিক অৱৰোধ গঢ়ি তোলাৰো হুংকাৰ প্ৰদান কৰিছে কৃষক নেতা জহিৰ উদ্দিনে।


গেব্ৰিয়েল বাটিষ্টুটা - অসমীয়া ৱিকিপিডিয়া\nগেব্ৰিয়েল অমা'ৰ বাটিষ্টুটা (Gabriel Omar Batistuta) (জন্ম ১ ফেব্ৰুৱাৰী, ১৯৬৯) এজন অৱসৰপ্ৰাপ্ত পেছাদাৰী ফুটবলাৰ। তেওঁক বাটিগ'ল (Batigol) আৰু El Ángel Gabriel (Angel Gabriel-ৰ স্পেনীয় নাম) বুলিও জনা যায়। আৰ্জেণ্টিনাৰ এই দক্ষ ষ্ট্ৰাইকাৰজনে ক্লাব কেৰিয়াৰৰ বেছিভাগ সময় ইটালীৰ ফিয়'ৰেণ্টিনা ক্লাবৰ হৈ খেলিছিল। ইটালীৰ Serie A লীগত ৩১৮ খন খেলত ১৮৪টা গ'লেৰে তেওঁ সৰ্বকালৰ একাদশ সৰ্বোচ্চ স্ক'ৰাৰ। আন্তঃৰাষ্ট্ৰীয় স্তৰত ৭৮ খন খেলত ৫৬টা গ'লেৰে তেওঁ আৰ্জেণ্টিনাৰ সৰ্বকালৰ সবোৰ্চ্চ স্ক'ৰাৰ। জাতীয় দলৰ হৈ তেওঁ তিনিখন বিশ্বকাপত অংশ লৈছিল। ১৯৯৯ চনত ফিফা বৰ্ষশ্ৰেষ্ঠ খেলুৱৈৰ বঁটাত তেওঁ তৃতীয় স্থান লাভ কৰিছিল। ২০০৪ চনত তেওঁ "১২৫ জন মহানতম জীৱিত ফুটবলাৰ" তালিকা FIFA 100-ত স্থান পায়। ফিনিশ্বিং, হেডিং আৰু ফ্ৰী কিকত দক্ষ বাটিষ্টুটাক তেওঁৰ প্ৰজন্মৰ অন্যতম সম্পূৰ্ণ ষ্ট্ৰাইকাৰ হিচাপে গণ্য কৰা হয়। ডিয়েগ' মাৰাড'নাই কৈছিল যে তেওঁৰ দৃষ্টিত বাটিষ্টুষ্টাই শ্ৰেষ্ঠ ষ্ট্ৰাইকাৰ।\nগেব্ৰিয়েল অ'মাৰ বাটিষ্টুটা\n১ ফেব্ৰুৱাৰী, ১৯৬৯ (৫২ বছৰ)\n1.85 মিটাৰ (U=ft}})\nনিৱেল্‌ছ অ'ল্ড বয়্‌জ\nনিৱেল্‌ছ অ'ল্ড বয়্‌জ ২৪ (৭)\nৰিভাৰ প্লে'ট ২১ (৪)\nব'কা জুনিয়'ৰ্ছ ৩০ (১৩)\nফিঅ'ৰেণ্টিনা ২৬৯ (১৬৮)\nএ এছ ৰ'মা ৬৩ (৩০)\n→ ইণ্টাৰ মিলান (ল'ন) ১২ (২)\nআল্ আৰবি ২১ (২৫)\nআৰ্জেণ্টিনা ৭৮ (৫৬)\n১৯৯৩ চনত তেওঁৰ ক্লাব ফিঅ'ৰেণ্টিনাৰ Serie B-লৈ অনুন্নীত হওঁতে বাটিষ্টুটাই সেই ক্লাবতে থাকে আৰু এবছৰ পিছত শীৰ্ষ লীগলৈ উন্নীত হোৱাত সহায় কৰে। ফিঅ'ৰেণ্টিনাৰ হৈ তেওঁৰ খেলৰ প্ৰতি স্বীকৃতিৰূপে অনুৰাগীসকলে ১৯৯৬ চনত তেওঁৰ এটা পূণাংগ ব্ৰ'ঞ্জৰ মূৰ্তি মুকলি কৰে। ফিঅ'ৰেণ্টিনাৰ হৈ কেতিয়াও ইটালীয়ান লীগ খিতাপ দখল কৰিব নোৱাৰা বাটিষ্টুটাই ২০০০ চনত এ এছ ৰ'মালৈ গৈ সেই খিতাপ অৰ্জন কৰে। কাটাৰৰ আল্-আৰবিৰ হৈ শেষ চিজন খেলি ২০০৫ চনত তেওঁ অৱসৰ গ্ৰহণ কৰে।\n১৯৬৯ চনৰ ১ ফেব্ৰুৱাৰীত আৰ্জেণ্টিনাৰ এভেলানেডা নগৰত গেব্ৰিয়েল বাটিষ্টুটাৰ জন্ম হয়। তেওঁৰ দেউতাক আছিল জন্তু-নিধন কৰ্মী (slaughterhouse worker) অ'মাৰ বাটিষ্টুটা আৰু মাক আছিল বিদ্যালয়ৰ কৰ্মী গ্ল'ৰিয়া জিলি। ৰিকন্‌কিষ্টা নগৰৰ ওচৰত তেওঁ ডাঙৰ-দীঘল হয়। এলিছা, এলেজেন্দ্ৰা আৰু গেব্ৰিয়েলা নামৰ তেওঁৰ তিনিগৰাকী ভনীয়েক আছিল।\n১৬ বছৰ বয়সত তেওঁ ১৫ বছৰীয়া আইৰিনাৰ ফাৰ্নাণ্ডেজক তাইৰ কিন্‌চেন্যেৰাত লগ পায়। ১৯৯০ চনৰ ২৮ ডিচেম্বৰত দুয়োৰে বিবাহ সম্পন্ন হয়। দুয়োজনে ১৯৯১ চনত ইটালীলৈ আহে আৰু এবছৰ পিছত তেওঁলোকৰ পুত্ৰ থিয়াগ'ৰ জন্ম হয়। ক্লাব আৰু জাতীয় দলৰ হৈ লাহে লাহে খ্যাতি অৰ্জন কৰা বাটিষ্টুটাই বহু বিজ্ঞাপন আৰু টেলিভিজন অনুষ্ঠানত অংশ ল'বলৈ সুযোগ পায়।\n১৯৯৭ চনত বাটিষ্টুটাৰ দ্বিতীয় পুত্ৰ লুকাছ আৰু ১৯৯৯ চনত তৃতীয় পুত্ৰ জ'কুইনৰ জন্ম হয়। পিছত শ্বামেল নামৰে তেওঁ আন এক পুত্ৰ জন্ম হয়। ২০০০ চনত তেওঁ পৰিয়ালৰ সৈতে ৰোমলৈ যায় আৰু এ এছ ৰ'মাৰ হৈ খেলে। শ্বামেলৰ জন্মৰ দুবছৰ পিছত বাটিষ্টুটাক ইণ্টাৰ মিলানলৈ ল'নত পঠিওৱা হয়। ১২ বছৰ ইটালীত খেলাৰ পিছত ২০০৩ চনত তেওঁ সপৰিয়ালে কাটাৰলৈ যায় আৰু স্থানীয় দল আল্-আৰবিৰ হৈ খেলাত সন্মতি প্ৰকাশ কৰে।\nইটো-সিটো আঘাতেৰে জৰ্জৰিত হৈ পৰা বাটিষ্টুটাই আল্-আৰবিত থাকোঁতেই ২০০৫ চনৰ মাৰ্চত অৱসৰ গ্ৰহণ কৰে। ইয়াৰ পিছত তেওঁ পৰিয়ালৰ সৈতে অষ্ট্ৰেলিয়াৰ পাৰ্থত বাস কৰিবলৈ লয়।\n↑ 1.0 1.1 1.2 1.3 1.4 1.5 গেব্ৰিয়েল বাটিষ্টুটা at National-Football-Teams.com\n↑ "Pele's list of the greatest". BBC Sport.4March 2004. http://news.bbc.co.uk/sport2/hi/football/3533891.stm। আহৰণ কৰা হৈছে: 15 June 2013.\n↑ "Radamel Falcao: The Natural Heir to Gabriel Batistuta". Bleacher Report. 25 April 2013. http://bleacherreport.com/articles/1617278-radamel-falcao-the-natural-heir-to-gabriel-batistuta। আহৰণ কৰা হৈছে: 15 June 2013.\n↑ "Why Messi will struggle to surpass Batistuta's Argentina record". Goal.com. 26 March 2013. http://www.goal.com/en-gb/news/2889/south-america/2013/03/26/3854041/why-messi-will-struggle-to-surpass-batistutas-argentina। আহৰণ কৰা হৈছে: 15 June 2013.\n↑ Gabriel Batistuta History – His Fans\n↑ "Roma-scudetto, racconta il tuo 17 giugno 2001" (Italian ভাষাত). Corriere dello Sport. 17 June 2012. http://www.corrieredellosport.it/Calcio/2012/06/17-246461/Roma-scudetto,+racconta+il+tuo+17+giugno+2001। আহৰণ কৰা হৈছে: 15 June 2013.\n↑ "Argentine striker Gabriel Batistuta retires from soccer". USA Today. 14 March 2005. http://usatoday30.usatoday.com/sports/soccer/world/2005-03-13-batistuta-retirement_x.htm। আহৰণ কৰা হৈছে: 15 June 2013.\n↑ Batistuta linked with Perth Glory bid, TribalFootball, 22 April 2006[সংযোগবিহীন উৎস]\nৱিকি উক্তিত গেব্ৰিয়েল বাটিষ্টুটা’ বিষয় সংক্ৰান্তত উক্তি আছে।\nগেব্ৰিয়েল বাটিষ্টুটা at National-Football-Teams.com\n"https://as.wikipedia.org/w/index.php?title=গেব্ৰিয়েল_বাটিষ্টুটা&oldid=180678"ৰ পৰা অনা হৈছে\nশেষ সম্পাদনা কৰা হৈছে9August 2018 তাৰিখে 04:34 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=36552।


কাৰাগাৰতে থাকিব অশীতিপৰ ষ্টেন স্বামী, জামিন আৱেদন নাকচ - Prag News\nHomeব্ৰেকিং নিউজকাৰাগাৰতে থাকিব অশীতিপৰ ষ্টেন স্বামী, জামিন আৱেদন নাকচ\nকাৰাগাৰতে থাকিব অশীতিপৰ ষ্টেন স্বামী, জামিন আৱেদন নাকচ\nমুম্বাই : পুনৰ জামিন আৱেদন নাকচ হৈছে অশীতিপৰ সমাজকৰ্মী ষ্টেন স্বামীৰ। এলগাৰ পাৰিষদ-মাওবাদীৰে সম্পৰ্ক থকাৰ গোচৰত কাৰাবন্দী হৈ থকা ৮৩ বছৰীয়া আদিবাসী অধিকাৰ কৰ্মীগৰাকীয়ে জনোৱা জামিনৰ আৱেদন আজি পুনৰ নাকচ হয়। অতিৰিক্ত সত্ৰ ন্যায়াধীশ ডি ই কোথালিকাৰে তেওঁৰ জামিন আৱেদন নাকচ কৰে। ষ্টেন স্বামীয়ে স্বাস্থ্যজনিত আৰু অন্যান্য কাৰণত জামিন বিচাৰিছিল।\nআৰু পঢ়িব পাৰিব : ‘জনতা কাৰ্ফিউ’ৰ বৰ্ষপূৰ্তি : থালি লৈ ওলাই আহিছিল কৰ’নাক খেদিবলৈ !\nএগৰাকী খ্ৰীষ্টান ধৰ্মযাজক তথা সমাজকৰ্মী ষ্টেন স্বামীক ২০২০চনৰ অক্টোবৰ মাহত গ্ৰেপ্তাৰ কৰিছিল ৰাষ্ট্ৰীয় অনুসন্ধানকাৰী সংস্থা চমুকৈ ‘নিয়া’ই। তেতিয়াৰেপৰা তেওঁ নৱী মুম্বাইৰ তালোজা কাৰাগাৰত কাৰাবন্দী হৈ আছে। তেওঁৰ অধিবক্তাই প্ৰকাশ কৰা মতে তেওঁৰ পাৰ্কিনছন ৰোগ আছে আৰু এতিয়া তেওঁ দুয়োখন কাণেৰে শুনাৰ শক্তি হেৰুৱাই পেলাইছে। আন ভালেমান ৰোগতো বয়োজ্যেষ্ঠ কাৰাবন্দীগৰাকী আক্ৰান্ত হৈ আছে।\nআৰু পঢ়িব পাৰিব : “মহাভাৰততো মামা আছিল, অসমতো মামা আছে” – প্ৰিয়ংকাৰ কটাক্ষ !\nনিয়াই তেওঁৰ জামিন আৱেদনৰ বিৰোধিতা কৰি কয় যে, ষ্টেন স্বামী ‘বিস্তাপন বিৰোধী জন বিকাশ আন্দোলন’ আৰু ‘পিপুলছ ইউনিয়ন ফৰ চিভিল লিবাৰ্টীজ’ৰ দৰে সংস্থাৰ ঘোৰ সমৰ্থক। এই সংগঠনবোৰ হৈছে মাওবাদী (চিপিআই-মাওবাদী)ৰ সন্মুখৰ চেহেৰা। ইফালে, তেওঁৰ অধিবক্তাই দাবী কৰিছে যে, ‘নিয়া’ই এলগাৰ-পাৰিষদ মাওবাদীৰে সম্পৰ্কৰ গোচৰক প্ৰমাণ কৰিব পৰা নাই।\nPrevious article‘জনতা কাৰ্ফিউ’ৰ বৰ্ষপূৰ্তি : থালি লৈ ওলাই আহিছিল কৰ’নাক খেদিবলৈ !\nNext articleউন্নয়নৰ খতিয়ানেৰে বিহালীত জে পি নাড্ডাৰ নিৰ্বাচনী প্ৰচাৰ